Ønsket om at få en familie - men udsigterne KUNNE se lange ud. — MamaWise.dk\nMit forløb starter allerede i 2012, hvor jeg blev bekendt med PCOS (Poly Cystisk Ovarie Syndrom)\nJeg kontaktede dengang min læge pga. uregelmæssig menstruation og ulidelige smerter. Jeg fik en samtale med min læge og fik taget nogle blodprøver. Blodprøven viste at jeg havde mere testosteron i kroppen end "normale" kvinder, blandet med overvægt og særdeles uregelmæssig menstruation, forlod jeg konsultationen med viden om ”at jeg har PCOS”, men også med viden om, at det ikke var noget der havde betydning for mig på daværende tidspunkt, men kunne blive en væsentlig faktor den dag jeg ønskede at få børn.\nI 2014 var jeg med i et forsøg på Herlev Hospital, hvor man ville se om man kunne hjælpe kvinder med PCOS – altså om nogle af symptomerne kunne fjernes.\nForsøget gik ud på at kvinderne skulle behandles som diabetes patienter, da PSOC ofte ses hos overvægtige kvinder. 2/3 af de deltagende kvinder fik tildelt saltvand (placebo) og 1/3 fik tildelt diabetes medicin (indrømmer jeg ikke kan huske hvad det hed). Efter forsøget, som forløb over et halvt år, med gentagende besøg på hospitalet, telefoniske samtaler, blodprøvetagning, scanninger, mm., fik alle deltagende kvinder en konklusion tilsendt. Man havde ikke set væsentlig forbedring ved behandling af diabetesmedicinen.\nI 2016 færdiggjorde jeg min uddannelse som kontorassistent. Min kæreste og jeg havde igennem det seneste år, talt om det at skabe en familie, men hver gang, havde han sagt, at vi skulle vente til jeg havde færdiggjort min uddannelse. I juni måned, var jeg oppe til min afsluttende eksamen, og nærmest lige efter, besluttede vi at gå i gang med ”Projekt-Baby”. Fordi vi på forhånd vidste, at jeg kunne have svært ved at blive gravid, havde vores egen længe sagt, at vi skulle prøve et halvt år på naturlig vis, og efterfølgende komme igen, hvis drømmen ikke var blevet til virkelighed.\nEfter en halvt år, med en masse planlægning i forhold til at tælle dage, tage graviditetstest fordi menstruationen ude blev, frustration over ”hvorfor kan jeg ikke bare være ”normal””, ”du (min kæreste) kunne også bare finde en anden kvinde og få en familie med, i stedet for alt det her arbejde, som ellers skulle være så naturligt”, ”skulle vi ikke bare droppe projektet”, ”hvilke andre muligheder findes der”, ”ville jeg kunne leve med en andens barn, blot fordi min krop ikke kan finde ud af det selv”….\nUtallige nætter er blevet brugt med at græde mig selv i søvn, en frustreret kæreste som blot ønskede det samme som mig, men samtidig ikke ville ligge et pres på mine skuldre, og flere gange sagde at det jo lige så vel kunne være ham der var noget galt med.\nDet halve år gik, og mellem jul og nytår 2016, kontaktede vi egen læge. Vi fik en snak og han lagde en henvisning til en fertilitetsklink ud.\nI starten af 2017 kontaktede vi en fertilitetsklinik på Nørrebro og startede med en indledende samtalte. Begge parter skulle testes og undersøges. Min kæreste fik fortaget en sæd prøve, som viste at hans svømmere var friske og helt klar til det de skulle. Jeg blev scannet og det sås tydeligt at jeg havde masser af æg, blandet med en god portion cyster/blærer. Scanningen blev foretaget i min fertile periode, målt ud fra seneste menstruation.\nSelvom jeg havde masser af æg, var det lidt ligesom et folketing uden en formand\n– der var ingen der ville vokse sig store nok til at kunne blive befrugtet og dermed var der ingen der ville danne fortrop (præcis denne sammenligning brugte lægen over for mig – det er da til at forstå). Derfor skulle jeg i hormonbehandling, som var første step. Jeg skulle tage hormoner i en uge (mener det var i forbindelse med menstruationens start), så et eller flere æg kunne vokse og efterfølgende skulle jeg stikke mig selv med en ægløsningssprøjte. Efter at havde stukket mig selv, var der mellem 36 og 48 timer hvor chancen for at blive befrugtet var størst.\nI marts/april måned, var jeg inde til første hormonbehandling.\nDet viste sig, at jeg efter hormonbehandlingen, havde to gode æg, der godt kunne blive befrugtet. Men, det skulle vise sig ikke at være så let. For det første, er sådan noget planlægning overhoved ikke romantisk. Det skal dog siges, at min kæreste gjorde et godt forsøg på at gøre det romantisk ved at spille op og forsøge at lave fis med det efterfølgende.\nFor det andet, var jeg fysisk ramt af behandlingen. Det gjorde fysisk ondt under sex, en form for kraftig menstruations smerte. Jeg bed smerterne i mig, for det skulle jo lykkes og ende ud i noget godt. På andendagen, hvor vi stadig forsøgte at udnytte timerne, måtte jeg afbryde samlejet og gå grædende på toilettet. Det gjorde så ondt at jeg ikke længere kunne abstrahere fra det og mens jeg sad på toilettet, var jeg overbevist om, at hvis der ingen baby var i denne omgang, var det helt sikkert MIN skyld! Det var hårdt, ikke nok med den fysiske smerte, men også at skulle afvise min kæreste (som virkelig forsøgte at gøre sit bedste på alle måder), og efterfølgende at skulle arbejde med mine tanker som igen fortalte mig at jeg bare ikke skulle være mor. Som afslutning, skulle jeg efter 14 dage (de længste 14 dage jeg nogensinde har haft) tage en graviditetstest og melde tilbage til klinikken hvad testen viste.\nDesværre var den negativ, og min verden brød helt sammen.\nEndnu engang kunne min krop ikke finde ud af noget der skulle være så naturligt, og blandet sammen med den ”kamp” der havde været så hård, var jeg lige ved at smide håndklædet i ringen. Min kæreste og jeg fik snakket sammen, og han fik talt mig til ro, og overbeviste mig om, at det nok skulle lykkes. Jeg kontaktede derfor klinikken og fortalt at testen var negativ og at jeg ønskede hurtigst muligt at komme i behandling igen. En hormonbehandling gives 3 gange, før klinikken og patienten snakker alternativer for en videre behandling. Jeg kom hurtigt ind til scanning for at sætte endnu en behandling i gang. Desværre havde hormonerne gjort, at jeg havde udviklet store cyster, som var en hindring for en behandling. Derfor måtte jeg vente på endnu en menstruation og blive scannet igen, for at kunne komme videre. Samtidig, fortalte jeg om de fysiske gener jeg havde haft, som vi skulle snakke videre om når næste behandling skulle startes op.\nEfter næste, næste, menstruation, som kom ca. 14 dage senere end normalen, blev jeg igen scannet, og cysterne var væk, så behandlingen kunne startes op igen, nu er vi i slut maj/start juni. Vi aftalte, i forhold til de fysiske gener jeg havde haft ved seneste behandling, at jeg kun skulle tage hormoner hver anden dag. De lovede ikke at der ville være nogle æg, men det var bedst at helbredet var i orden.\nProcessen gik igen i gang.\nOg ved scanningen, hvor vi skulle få svar på om der var æg der kunne befrugtes, var hende der skulle scanne mig, selv gravid. Det var en blandet fornemmelse at ligge der. Jeg spurgte nysgerrigt ind til hende og hendes forløb, hun var blevet gravid naturligt, og jeg kunne mærke en følelse af misundelse og jalousi strømme ind over mig. Men jeg fattede mig, og forsøgte at virke glad på hendes vegne.\nOven i, at jeg skulle forholde mig til hendes situation, var der tre æg der havde reageret på hormonerne, men de var ikke store nok. I sådan en situation, skal man ikke tage yderligere hormoner, men give kroppen tid, for at se om de udvikler sig yderligere. Jeg kom ind til endnu en scanning en uge senere, og her var to af æggene vokset yderligere, men det tredje var gået i stå. Nu skulle jeg endnu engang hjem og tage ægløsningssprøjten, og så startede ”hjemme-projekt-baby” igen. Denne gang uden fysiske gener (første sejer i hele det her baby-forløb). Efter ”hjemme-arbejdet”, skulle vi igen vente 14 dage.\nDen 11. juli 2017 kl. alt for tidligt om morgen, var det afgørelsens time.\nMed søvn i øjnene blev der tisset på en pind, og de næste 2 min. gik overraskende hurtigt. Mentalt, var jeg forberedt på at testen igen var negativ og at vi skulle i gang med 3. forsøg. Da jeg igen kiggede på testen, var der en helt klar rød streg, men hov.. der var også en meget meget svag lyserød steg. Jeg læste igen brugsanvisningen som var med, men der stod ikke noget om, hvis den ene streg var meget svag. Jeg tog straks et billede af testen og sendte til en veninde, ”er denne god nok?!” var teksten. Hun svarede ikke, og jeg var meget forvirret.\nJeg åbnede brat døren ind til soveværelset, hvor kæresten lå og ventede, han vidste godt hvilken dag det var. Jeg kiggede på ham med et stift blik og sagde\n”jeg tror jeg er gravid!”\nhan så helt afslappet ud og ville havde jeg kravlede tilbage i sengen til ham, jeg trampede i gulvet, som et andet hysterisk barn, og ville havde han skulle gå ud og læse brugsanvisningen og se på testen, for jeg var på ingen måde selv overbevist. Han læste og kiggede, og var heller ikke helt sikker, han havde jo ikke set på sådan en test før, så hvordan aflæser man lige sådan en plastik pind.. men han mente den skulle være god nok.\nJEG VAR GRAVID!\nVores familier vidste ikke hvad vi havde været igennem og at vi var startet på ”projekt-baby”. Jeg havde fået lavet body’er med forskellige tekster på, som passede til deres nye titler, fx ”Morfars hyggetrold”, ”Mormors guldklump”. Hen over sommerferien skulle de overraskes med den glædelige nyhed.\nI dag, er jeg stadig glad for vi ikke fortalte nogen om vores projekt, jeg havde delt det hele med en fælles veninde, som skulle være min støtte, ud over kæresten, og som jeg kunne hælde vand ud af ørerne ved, men ellers vidste ingen noget. Jeg tror, at hvis vores familier havde vidst hvad vi var i gang med, kunne de finde på at spørge ind til det jævnligt, for at være venlige, men den ro vi havde og kun vores egne frustrationer, var jeg meget glad for. Min psyke ville ikke kunne rumme at skulle forholde sig til de mange spørgsmål der kunne følge med.\nJeg var heldig.\nJeg skulle ”kun” igennem 2 hormonbehandlinger før det lykkedes. Jeg ved, at andre kæmper i flere år og er igennem mange andre metoder for at få ønsket opfyldt. Men uanset hvilket forløb man er/har været igennem, kan man være sikker på, at du ikke er den eneste.\nTak at i ville læse med.\nAnine, oprindeligt fra Bornholm, flyttede til Sjælland i 2011. Født 22. juni 1992. Har været sammen med min kæreste Danni, siden 2. juni 2013. Flyttede hurtigt sammen og bor i dag i ville i Rødovre. Sammen har vi vores datter fra marts måned 2018. Den dejligste og gladeste pige som har givet livet så meget mening.\nBarnløshedMamaWise August 7, 2019 Barnløshed, pcosComment\nFødselsberetning, KejsersnitMamaWise August 8, 2019 kejsersnit beretning, kejsernsit, fødsel, fødselsberetning\nFødselsberetning, sædefødselMamaWise July 31, 2019 fødselsberetning, sædefødsel, uk, underkropsstilling, beretning


Hoteller i nærheden af Taiheidori Shopping Street\nAlle restauranter i Naha Restauranter i nærheden af Ryutan Site\nAlle aktiviteter i Naha Aktiviteter i nærheden af Ryutan Site\nAsien Japan Kyushu-Okinawa Okinawa Prefecture Naha Forslag til aktiviteter i Naha Ryutan Site\n98 anmeldelser Nr. 32 af 184 aktiviteter i Naha Historiske steder, Parker, Natur og parker, Seværdigheder og vartegn 1 Shuri Mawashicho, Naha 903-0816, Okinawa Prefecture+ Tilføj telefonnummer+ Tilføj website\nTak for din vurdering. Anmeldt 12 april 2017 Donna W\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Oversigt 4,0 98 anmeldelserFremragende20 %Rigtig god46 %Gennemsnitlig32 %Dårlig2 %Frygtelig0 %PLACERING 1 Shuri Mawashicho, Naha 903-0816, Okinawa Prefecture\nForbedr denne registreringEr denne seværdighed god til små grupper (færre end fire)?Ja Nej Ved ikke Er denne seværdighed egnet til alle aldre?Ja Nej Ved ikke Ville denne aktivitet være god til varme dage?Ja Nej Ved ikke Involverer denne seværdighed dyr?Ja Nej Ved ikke Er denne seværdighed gratis for offentligheden?Ja Nej Ved ikke Er denne seværdighed lukket visse dele af året?Ja Nej Ved ikke Er denne seværdighed et sted, der absolut skal ses?Ja Nej Ved ikke Er denne seværdighed en skjult perle eller uden for de typiske turistområder?Ja Nej Ved ikke Er denne seværdighed et godt sted til en picnic?Ja Nej Ved ikke Er denne seværdighed et godt sted at besøge i forbindelse med en bryllupsrejse?Ja Nej Ved ikke Tak for din hjælp! Del en anden oplevelse, inden du smutter. Lignende aktiviteter i Naha\n3.775 anmeldelser Book en tur for 602,59 $og derover\n321 anmeldelser Book en tur for 602,59 $og derover\n486 anmeldelser Book en tur for 602,59 $og derover\n588 anmeldelser Book en tur for 602,59 $og derover\nMedlemsvurdering Fremragende1Rigtig god3Gennemsnitlig0Dårlig0Frygtelig0Type rejsendeFamilierParAleneForretningVennerTidspunkt på året Mar.-majJun.-aug.Sep.-nov.Dec.-feb.Sprog Alle sprog Dansk (4)Japansk (81)Engelsk (10)Flere sprog Sprog Dansk (4)Japansk (81)Engelsk (10)Kinesisk (traditionelt) (7)Kinesisk (forenklet) (7)Fransk (1)Koreansk (1)Portugisisk (1)\nSe, hvad de rejsende siger: Denne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejDonna W373Anmeldt 12 april 2017 Smuk og uforstyrredeMereHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejAngelina_RedWashington DC, Columbia146Anmeldt 5 juni 2016 Hvis du er på besøg skal Shuri-SlotHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejSDEMT6San Diego, California9711Anmeldt 3 januar 2016 Dejligt sted for en spadsereturHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nDenne anmeldelse er maskinoversat fra engelsk Hvad er det? For at du kan få gode råd fra så mange rejsende som muligt, er denne anmeldelse blevet oversat automatisk til dansk, og den er muligvis ikke en tro gengivelse af originalen. Vi håber, at den er en hjælp, når du planlægger din rejse. Vis maskinoversættelser? JaNejjunyoung119Anmeldt 31 maj 2014 fra mobile enheder FredeligHvordan var denne oversættelse?Tak, fordi du indsendte en redigering. Vi gennemgår dit forslag. Vurder den God OK Dårlig Forbedr oversættelse Tak for din vurdering.\nOpdaterer listen... Opdaterer listen... I nærheden Restauranter i nærhedenRyukyu Sabo Ashibiuna226 anmeldelser 0,23 km væk Sasunoma51 anmeldelser 0,41 km væk Syuri Horikawa40 anmeldelser 0,13 km væk Ishidatami Chaya Madama49 anmeldelser 0,39 km væk Seværdigheder i nærhedenShurijo Castle3.775 anmeldelser 0,36 km væk Shrikinjocho Stone-Path Road486 anmeldelser 0,51 km væk Syureimon Gate258 anmeldelser 0,24 km væk Tamaudoun Site321 anmeldelser 0,33 km væk Spørgsmål og svarFå hurtige svar fra personale og tidligere besøgende på Ryutan Site.Bemærk! Dit spørgsmål vil blive offentliggjort på siden Spørgsmål og svar.Bekræftelse: Retningslinjer for indlægSend


bodyART® anser den menneskelige krop som en funktionel enhed af den fysiske krop, sind og sjæl og er dermed en intens holistisk, sundhedsorienteret og funktionel helkrops træning. Bevægelsesformen blev skabt 1994 i Schweiz af Robert Steinbacher og Alexa Lé.\nI træningen forenes bevægelseselementer bl. a. fra Yoga, Thai-Chi, Do-In, Qigong, Pilates, Dans. BodyART® anvender også elementer fra den klassiske styrketræning og fysioterapien. Bevægelsernes intensitet kommer fra synergien af de polære styrker af Yin & Yang, hvor bodyART® skaber en dynamisk forbindelse mellem aktive og passive bevægelser såvel som den harmoniske effekt af muskelspænding og muskelafspænding. Ved at kombinere terapeutiske, styrke og fleksibilitets øvelser med meget fokuseret vejrtrækning styrker og strækker man hele sin krop samtidig. Øvelsernere er udfordrende og forandrer samtidig ens krop. BodyART® giver alle deltager friheden til at træne på deres eget personlige niveau. Træningen kræver dog fra alle:\nbodyART® er til alle som ønsker at genskabe balancen og kroppens naturlige funktioner. Krops- og sundhedsbevidste mennesker søger konstant efter afstressende muligheder samt en fysisk og psykisk balance. Vi ved, at indre harmoni, et godt udseende og en positiv udstråling bliver afspejlet igennem vores krop. Ved at benytte denne viden dedikerer bodyART® sig med sine øvelser til netop dette mål. Øvelserne har forskellige niveauer, og tempoet bestemmer man selv. Dette betyder at både veltrænede og mindre trænede kan være med. Ved alvorlige problemer i bevægeapparatet, (ryg, knæ, hofte, skulder osv.) eller div. sygdomme anbefales du at konsultere med din læge eller behandler, før du påbegynder træningen.


Bonderøv kvinder - læger dating, Doktor Dating\nBonderøv Kvinder - Læger Dating\nGennemse lister af Kvinde medlemmer ,der har tilsluttet sig Doktor Dating, og der ertagged med Bonderøv. date andre singler der har samme interesser som dig. en ideel måde at arrangere date med ligesindede singler. Tilmeld dig. 100% Gratis i dag og i aften!\nHvis du ønsker at snakke med en bruger på Doktor Dating, er det nødvendigt at oprette en 100% gratis konto for at garantere, at du ikke er bedrager. Når du har bevist at du er den, du siger du er, kan du starte med at tage kontakt til kvinder og finde ud af hvis de viser interesse. Det er nemt at møde nye folk. Alt du skal gøre er at klikke og sende et blink eller en besked og så vente på et svar. Når der viser sig, at der er gensidig interesse, så kan I aftale at mødes og finde ud af om der er tale om en reel forbindelse. Tøv ikke længere! Skab en gratis konto nedenfor og kom i gang allerede i dag!


CIP > Satsningsområder > Sprogstrategisk satsning > Om sprogstrategisk sat...\nKort om sprogstrategisk satsning\nDen sprogstrategiske satsning er et femårigt forskningsunderstøttet udviklingsprojekt på tværs af universitetets fagområder og uddannelsesmiljøer. Udviklingen og implementeringen af satsningens aktiviteter og initiativer bygger på et bredt og forpligtende samarbejde mellem universitets fakulteter.\nSatsningen sætter fokus på sprog med henblik på at styrke de studerendes sproglige kompetencer på flere sprog, herunder både engelsk, tysk, fransk, arabisk, spansk og andre sprog samt dansk som andetsprog. Der er særligt fokus på at implementere forskellige muligheder for relevant sproglig kompetenceudvikling for studerende uden for sprogfagene.\nProjektet er forankret på Det Humanistiske Fakultet, men omfatter alle universitetets fakulteter og studerende. (Læs mere om sprogsatsningens organisation.)\nHvordan forandrer man et universitet?\nSprogsatsningen søger at påvirke udviklingen, således at det i fremtiden bliver naturligt for uddannelsesledelserne at tænke sprog med som en studiekompetence i tilrettelæggelsen af uddannelserne. Det sker dels gennem en omfattende afdækning af behov og dels gennem dialog med de faglige miljøer og konkrete forsøg med pilotprojekter. (Læs mere om udviklingsprocessen.)\nSkal jeg tale som en indfødt og kende hele sprogområdets litteraturhistorie?\nNej, sprogsatsningen arbejder i udstrakt grad med delfærdigheder, så man i stedet for at tage hele sprogpakken med den modersmålstalende eller måske gymnasielæreren som sproglig rollemodel blot kan koncentrere sig om de sproglige forhold, der er nødvendige i forhold til en given funktion. Det kan være detaljer inden for skriftligt engelsk med henblik på at skrive et essay om biokemi, eller det kan være oldgræsk for at læse Platon på originalsproget. På den måde bliver tilegnelse af sprogkompetencer overskuelig og mere tilgængelig. (Læs om sprogsatsningens tilgang til sprog.)\nSprogsatsningen søger at afdække behov som dem den statskundskabsstuderende giver udtryk for i citatet herover. Det sker gennem spørgeskemaundersøgelser og dialog med fagmiljøerne. (Læs mere om sprogsatsningens behovsafdækning.)\nErfaringen fra et af sprogsatsningens pilotprojekter er, at man godt kan give de studerende nogle færdigheder i arabisk på et enkelt semester, som de vil kunne bruge i deres studier. Sprogsatsningen har igangsat 37 pilotprojekter på tværs af universitetet. (Læs mere om pilotprojekterne.)\nSprogsatsningen er forskningsunderstøttet for at sikre, at de sproglige tiltag bliver matchet til de uddannelser, de knytter sig til, og som i sig selv er forskningsbaserede. Samtidig giver forskningsunderstøttelsen mulighed for at indsamle og systematisere viden om både om sprogbehov i uddannelserne og om de løsningsmodeller, der anvendes. (Se oversigter over publikationer og præsentationer, der udspringer af sprogsatsningen.)\nDen sprogstrategiske satsning har identificeret en række temaer og indsatsområder, der sætter rammen for arbejdet. (Se temaerne her.)


Rørhøg forsøger at mobbe Havørn: Foto Palle Sørensen\nArresø er Danmarks største ferskvandssø, målt efter areal. Den har en overflade på ca. 40 kvadratkilometer, en middeldybde på ca. 3 meter og største dybde på omkring 6 meter. Søens overflade ligger ca. 4 meter over havoverfladen i Roskilde Fjord.\nEfter Weichsel istiden var Arresø en del af en havbugt med forbindelse til Kattegat. Landhævninger førte til at Arresø for omkring 4000 år siden blev afskåret fra havet. Søen havde et afløb i Roskilde Fjord. Nord for søen begyndte sandflugten at hærge fra 1500 tallet og til omkring 1730. Dette havde til følge at søens kystlinje blev forrykket og at vandstanden begyndte at stige, da søens eneste afløb også blev ramt af sandflugten i 1698. Det var meget uheldigt for de bønder der levede omkring Arresø, og det blev i 1703 foreslået at grave et nyt afløb. Arbejdet begyndte først i 1717 efter et par år med store oversvømmelser, og i 1719 var kanalen færdig. I 1728 blev en agatslibemølle opført ved kanalen og den blev starten på den industri, der senere udviklede sig og skabte byen Frederiksværk.\nArresø er en stor og lavvandet sø. Søen er hypereutrof og har en meget høj koncentration af næringsstoffer. Under kraftig blæst sker der desuden ophvirvling af bundslam. Sigtdybden i søen når kun sjældent op på 1 meter og ligger i snit på omkring 35 centimeter. Af denne grund er søen stort set uden undervandsvegation.\nFrederiksborg Amt har forsøgt at begrænse tilførslen af næringssalte gennem opførelse af rensningsanlæg. Derudover er der etableret flere søer (bl. a. Solbjerg Engsø og Holløse Bredning) i åløbene der fører til søen, for her yderligere at kunne tilbageholde næringsstoffer. Der kan da også allerede måles en kraftig reduktion af tilførslen af specielt fosfor. De fleste er dog enige om, at mindsket tilførsel af næringsstoffer ikke vil kunne gøre søen ren igen alene. Det kan nok kun lade sig gøre, hvis der igen kommer undervandsvegetation, eller hvis der bliver taget initiativ til en mekanisk fjernelse af bundslam.\nMed ca. 40 km søbred siger det sig selv, at der er mange lokaliteter, det er værd at besøge. Her kommer en kort gennemgang af de vigtigste. Lokaliteterne beskrives begyndende fra Frederiksværk og derefter syd om søen.\nArresøkanalen og Arresødal\nKanalen huser de fleste år ynglende isfugl, som et af de få steder på Sjælland. Isfuglen er i øvrigt også en hyppig vintergæst i området. Nord for søens udløb i kanalen (ågabet) er der opført en plankebro, som fører ud til et skjul ved søbredden, hvor der er udsigt over den vestlige del af Arresø.\nEr ruinen af en borg fra omkring år 1200. Ud for ruinen er der en bådebro, hvorfra Arresøs vestligste del kan overskues. Småsøerne bag ruinen fungerer ofte som fourageringssted for isfugl i yngletiden.\nLigger på spidsen af Arrenæs. Fra p-pladsen kan man gå gennem skoven til et fugletårn på Arrenæs Næb. Herfra ses andefugle og evt. havørn om vinteren og ofte fiskeørn på bundgarnspælene om sommeren.\nFølger man stien fra p-pladsen og ned mod søen ses ofte snog i forsommeren. I øvrigt en meget spændende tur mellem ellesump og rørskov. Der er ofte vandrikse og skægmejse i rørskoven samt fiskeørn på bundgarnspælene ved bådebroen. Fortsætter man gennem skoven, kan det meste af Arresø overskues fra et par gravhøje fra bronzealderen.\nParker ved gården Birkely (ca. 100 m øst for rundkørslen) herfra går man nord og kan enten fortsætte til Sonnerup Skov venstre om rensningsanlægget eller gå højre om hegnet ned til et godt gemt fugletårn. Her ses ofte rørhøg og pungmejse har ynglet. I år med begrænset rørhøst er området normalt et af de bedste steder at se skægmejse i Arresø.\nLille Lyngby og Lille Lyngby Mose\nFra området ved kirken kan det meste af Arresøs sydlige del overskues. Nok det bedste sted at tælle stor skallesluger om vinteren. Herfra går desuden en sti til Lille Lyngby Mose. Der er ifølge fredningskendelsen for området adgangsforbud svt. den nordlige del af mosen og nordkysten fra Bjerget til Æbelholt Å's udløb.\nEt sommerhusområde ved Æbelholt Ås udløb. Et af de gode steder at se Rørhøg om sommeren og havørn om vinteren. Rørskoven var tidligere ynglelokalitet for rørdrum.\nAlsønderup Engsø og Nejede Vesterskov\nEngsøen overskues bedst fra fugletårnet syd for søen. Tårnet nås via en skovvej gennem Nejede Vesterskov. Parker på P-pladsen der nås fra Ravnsbjergvej (mellem Alsønderup og Nejede), P-pladsen er markeret med et skilt ved vejen som kan være let at overse. Fra P-pladsen gå af skovvejen ca. 100 m, hvorefter der drejes mod højre af en skovvej som følges ca. 1 km til man når skovbrynet. Gå ca. 20 m til venstre og følg så stien til søen og fugletårnet. Engsøen er af stor betydning for vandfugle og rovfugle - ikke mindst fiskeørn og havørn. Med mindre søen er frosset til vil den året rundt altid være et besøg værd. I Nejede Vesterskov yngler almindelige skovfugle, huldue og adskillige rovfuglearter. Der er færdselsforbud i den centrale del af skoven.\nHavørn ses stort set året rundt, med mindre søen er frosset fuldstændig til om vinteren. Rørhøg ses hyppigt i yngletiden - der er adskillige par i den østlige del af Arresø. Isfugl ses ofte om vinteren, og området op ad Pøleåen, huser ofte stor tornskade og fjeldvåge på denne årstid.\nAnnisse og Hovgårds Pynt.\nMan kan parkere ved kirken. Fra kirkegården er der en meget fin udsigt over Arresø. En sti fører ned til Hovgårds Pynt, som bl.a. er et godt sted at se rørhøg om sommeren.\nVed Huseby er der udsyn oversøens nordøstlige del. Oftest ligger de fleste fugle langt herfra, men der kan dog ligge en del andefugle til tider.\nBredningen er et af de vigtigste områder for vandfugle i Nordsjælland og rummer bl.a. en større skarvkoloni og en stor bestand af ynglende grågæs og andefugle. Ellemosen og bredningen overskues bedst fra Ellemosevej syd for området, men afstanden er stor og kræver teleskob. Man kan komme en del tættere på bredningen, hvis man parkere ved Tibirke Kirke, går mod syd ad vejen og drejer ad stien mod øst ned mod oltidsvejen. Et skjul er under opførelse i området. Skjulet finder man ved at følge stien mod venstre inden man når oltidsvejen.\nBækkebro og Ryeng\nVed Ramløse Ås udløb er der udsigt over den nordlige del af Arresø over mod Ryeng. Ryeng er idag tilgroet og utilgængelig men kan delvist overskues fra sydenden af Store Ryvej. Denne del af søen er fin til bl.a. rørdrum, rørhøg, skægmejse og rastende fiskeørn.


Venstre får Søren Gade med på Borreby - VD Online - Forside - ugenyt\n7. juni 2021 - kl. 06:47\nVenstre får Søren Gade med på Borreby\nTradition for stor samling: Venstre i Slagelse Kommune plejer at samle mange til lokale møder - her er det borgmesterkandidat og tidligere formand Knud Vincents, der taler - og V gør klar til på Borreby at afholde opstillingsmøde 16. juni omkring listen til årets kommunalvalg.\nSend artiklen Venstre får Søren Gade med på Borreby til din ven.\nKOMMUNALVALG. Efter Grundlovsmødet i Korsør, så kalder Venstre i Slagelse Kommune nu til opstillingsmøde på Borreby ved Skælskør den 16. juni. Spændende Søren Gade vil være gæstetaler på den store V-aften\nLOKALPOLITIK: Det er ingen hemmelighed, at Venstre i Slagelse Kommune - med borgmesterkandidat Knud Vincents i spidsen - sætter rigtigt meget ind på at styrke sig ved efterårets byråds- og kommunalvalg.\nVenstre søger mere indflydelse. Mere deltagelse og aktivitet i udvalgene og går da også efter at påtage sig borgmesteransvaret.\nI Vincents mener man at have et godt og brugbart alternativ til John Dyrby.\nUro - og mere ro...\nDet kom også frem ved partiets Grundlovsmøde i Korsør, hvor bl.a. Vincents, Ole Drost og Stén Knuth talte.\nKnuth lagde ikke skjul på, at Venstre nationalt som parti absolut har haft en svær periode de seneste måneder - 'markante personligheder har forladt os' - men han vurderer også, at der nu igen er ro over gruppen på Borgen. Og muligheder folder sig ud...mener han.\nPartiledelsen i kommunen har allerede for en tid siden fundet frem til et stort antal forskellige byrådskandidater - 'et rigtigt bredt hold,' som man selv udtrykker det - og nu er man klar til at indkalde til opstillingsmøde til kommunalvalget.\nOg her er der brug for medlemmerne.\n'Venstre i Slagelse indkalder nu til opstillingsmøde, hvor vores opstillingsliste frem mod kommunalvalget skal vælges. Det sker præcis 5 måneder før valget, nemlig d. 16 juni kl. 19:00 på Borreby Teater,' beretter partiet til Ugeavisen - og uddyber:\n'Venstre er faktisk ret klar til kommunalvalget og med et hav af kandidater stående på spring. Så nu holder vi det endelige opstillingsmøde.\nDet sker efter en række løbende opstillingsmøder, hvor kandidaterne er blevet præsenteret.\nDerfor forventer Venstre i Slagelse Kommune også at det bliver en stor kandidatliste som også rummer en stor bredde. Venstre har nemlig allerede nu har mere end 26 kandidater klar til valget. Det begejstrer Knud Vincents, som er borgmesterkandidat for Venstre.\nÂ??Det gør mig glad, at vi er klar med 26 kandidater. Og især er jeg glad for den store bredde vi har i vores hold. Nu glæder jeg mig over at vi får afholdt et opstillingsmøde, så vi kan blive helt klar til kommunalvalget.' siger Knud Vincents.\nDe mere end 26 kandidater som er klar til valget er meget forskellige og bredden på holdet er stor, både når det kommer til erfaring, geografi og alder.\nVi dækker hele kommunen med vores hold, og har en god blanding af nye kandidater og mere erfarne.' siger Knud Vincents og fortsætter:\nâ??Og samtidig så kommer kandidaterne fra vidt forskellige baggrunde på tværs af uddannelsesbaggrund og erhvervsbaggrund. Det er en kæmpe styrke.'\nTil opstillingsmødet bliver alle kandidaterne indplaceret på listen fra plads nr. 2 og nedefter. Og selvom at medlemmer indplacere kandidaterne på listen, så er det i sidste ende vælgerne der har det sidste ord.\nKandidaterne bliver opstillet på en sideordnet liste, så det i sidste ende er vælgerne, der afgør hvem fra Venstre, der bliver valgt til byrådet.\nAlle medlemmer af Venstre i Slagelse Kommune har møde- og stemmeret til opstillingsmødet, såfremt de har betalt kontingent for 2021 senest 7 dage før.\nSøren Gade 'live'\nOg som gæstetaler her den 16. juni på Borreby er det lykkedes at få Søren Gade på besøg.\nSøren Gade er en af Venstres mest markante og central personer i nyere: tidl. MF, EU, og direktør for Landbrug Fødevare, gruppeformand og meget mere.\nMF Stén Knuth: 'Søren kommer og deler ud af sine oplevelser gennem årene, og der venter forsamlingen en af de helt store oplevelser.\nOg så kommer Søren også, fordi han har en god idé om, at Slagelse igen bliver blåt, og fordi han gerne hjælper sin gode ven Knud Vincents, som er Venstres borgmesterkandidat.\nVi i Venstre Slagelse er glade for, igen at vores netværk og relationer ind i det politiske, skaber en oplevelse for vores medlemmer,' pointerer Stén Knuth.


marts 2014 - Finn Svenning\nEn lille historie om alting i ledelse\n30 03 , 2014 Ingen kommentarer\nDet man er god til, gør man mere end andet. Har man at gøre med et svært og krævende projekt, så gør man endnu mere ud af det, som man er god til – selvfølgelig – hvad ellers?. Man forsøger indædt at sikre successen gennem ens egne stærke sider.\nJeg støtter 20 senior projektledere i et udviklingsforløb, og godt halvdelen peger på planlægning, struktur og ekspertise som deres stærkeste sider (man kunne kalde dem hårde kompetencer). Til gengæld ønsker de sig at blive bedre til motivation, delegering, teamudvikling, forhandling og konflikthåndtering (de bløde kompetencer kunne de så kaldes). Resten af holdet er – big surprise! – præcis modsat. Gode til de bløde ting og ønsker sig mere af det hårde. Derfor ønsker de at udvikle sig, og derfor søger projektledere (især de gode og de bedste) uddannelse og udvikling.\nMen mange får ikke tid til udvikling. “Det går jo forrygende godt, og jeg er begejstret for projekterne og alle udfordringerne i dem. Jeg stortrives!”. Inden man får set sig om, er der gået mange år, og man er blevet rigtig god til det, som man var god til fra starten. Det kan hurtigt blive det eneste man er virkelig god til!. Måske bliver man forfremmet og måske igen, men på et tidspunkt rammes man af Peter princippet: man forfremmes lige netop eet trin for højt i forhold til ens evner. Det trin hvorpå ens svage sider til sidst bliver for stort et handikap til at kunne bestride stillingen.\nDe gode projektledere har fokus på udvikling og er opmærksomme på deres svage sider, men som man siger, så kan man ikke gøre en gris til en hest. Allerbedst til en hurtig gris! (grise er glimrende dyr).\nHvad gør de bedste i klassen så – dem som kommer helt til tops? Først og fremmest lader de andre gøre det, som de selv er dårlige til. Dernæst bruger de tid på det som går skidt og skaber problemer frem for at bidrage der hvor det går godt (og er sjovt). Endelig er de mere taktiske – tænke mere på i morgen end i dag. Alt i alt bruger de meget mere tid på mennesker end på opgaver, og tiden? Den får de ved at gøre MINDRE af det, som de var gode til og kunne lide og MERE af det, som der er brug for.\nNår foreningen Dansk Projektledelse i mange år (stærkt inspireret af Morten Fangel) har arbejdet med bredspektrede evalueringer af projektledere, er det netop for at få fokus på stærke og svage sider, og for at få projektledere til at være selvkritiske. Når Morten Fangel i mange år har sagt, at det vigtigste overhovedet er ‘ledelsen af projektledelsen’ dvs. løbende planlægning og evaluering af selve projektledelsen, er det også for at sikre, at projektledere kommer op i helikopteren og får et perspektiv på deres egen ledelse. Men uanset hvor mange evalueringer man finder på, så vil de aldrig udvikle sublime projektledere. Højst påpege manglerne hos de gode. Man kan vel sige, at projektledelse ikke er anderledes en alt andet ledelse – og i den boldgade har evalueringer sjældent frembragt de bedste ledere.\nSkandaler i offentlige it-projekter er ikke vores skyld!\n27 03 , 2014 Ingen kommentarer\nNår DR Nyhederne i dag omtaler SKAT’s projekt EFI som endnu et eksempel på en lang liste af dårligt ledede projekter i det offentlige, så er forklaringen ikke dårlig projektledelse. Der har sikkert været glimrende projektledere til stede; men hvis vilkårene for projekterne er umulige, så nytter selv den bedste projektleder ikke meget.\nVilkårene er umulige, fordi vi har den regel, at større offentlige projekter skal i udbud. Det er principielt godt for prisen; men som oftest dårligt for kvaliteten og tiden og i sidste ende alligevel også dårligt for prisen. Læs den dybt ironiske opskrift på offentlige projekter her.\nHvorfor et Mål er et Formål og vice versa\n24 03 , 2014 Ingen kommentarer\nDer er jo ikke noget at sige til, at alle er lidt forvirrede over, hvad der er Mål og Formål, fordi pointen er, at din chefs Mål ofte vil være det Formål du har – med dit Mål. Prøv at se her:\nHer kan du se, at på et givet niveau er der et tydeligt Mål, men set fra niveauet nedenunder er det et Formål! Derfra stammer forvirringen! Reglen, hvis man kan tale om regler, er altså, at det, som du skal levere er dit Mål eller dit projekt. Alt ‘ovenover’ er Formålene med dit projekt. Alt nedenunder er del-mål i dit projekt.\nHent evt. tegningen her.\n22 03 , 2014 Ingen kommentarer\nJa, det er svært at komme fra Formål og helt ned i opgaverne. Denne tegning kan måske hjælpe lidt:\nHer har vi længst ud i fremtiden det helt overordnede Formål med projektet – i private virksomheder ofte øget afkast til aktionærerne og i offentlig genvalg af borgmesteren. Ned over en række underordnede Formål. som alle medvirker til det overordnede, kommer vi ned til det, som projektet skal nå – Målet – et nyt It-system eller hvad det nu er. Det Mål når vi med nogle fysiske Leverancer. Nogle vil sikkert udgøre vigtige Milestones i Tidsplanen. Leverancerne frembringes i nogle grupper af Opgaver og fortsætter vi nedbrydningen, når vi ned til de enkelt opgaver i tidsplanen.\nSe bl.a. også her.\nVær aktiv i udviklingen af fremtidens ledelse i projekter?\n20 03 , 2014 Ingen kommentarer\nAarhus Universitet inviterer til forskningsworkshop om ”Nye tilgange til ledelse af projekter”. Både i Århus og København\nFormålet med forskningsworkshoppen er:\nAt diskutere ”nye tilgange til ledelse af projekter” ud fra en praksisorienteret tilgang baseret på deltagernes bidrag dvs. forståelser og behov\nAt præsentere teoretiske rammer for ”nye tilgange til ledelse af projekter”, og diskutere koblingen mellem teori og videns‐domænet med praksis og erfaringsdomænet\nAt diskutere hvordan en praksisorienteret forskningsproces kan gennemføres\nMan får ikke, hvad man betaler for!\n17 03 , 2014 Ingen kommentarer\nMan får i hvert fald sjældent mere, end man betaler for. Men at sige, at man får, hvad man betaler for er jo forkert. Tag nu denne her mur, som jeg travede forbi forleden:\nFin mur udenpå; men ikke meget indeni, og holdbarheden var vist heller ikke overvældende! Hvordan mon aftalen lød på denne her mur? Sikkert bare en mur, og det er der jo unægtelig også leveret. At de så kommer både med og uden indhold viste bestilleren måske ikke? Dyre lærepenge!\nog historien gentager sig. Du tror, at du er god til at bestille; men…\nRådet er altid at lade leverandøren og dermed fagkundskaben specificere mindst to løsninger – høj og lav, billig og dyr eller hurtigt og ej hurtigt etc. Disse valgmuligheder vil garanteret altid få dig til at sig: “Nåååå, kan man også det?”\nPRINCE2 har flertallet af 1+ mill. certificerede ingen nytte af!\n14 03 , 2014 2 kommentarer\nJeg bliver stadig spurgt, om det er en god idé at tage et PRINCE2 kursus ”når jeg skal være projektledere på xxxx og yyy typer af projekter”?\nJeg svarer som altid NEJ! det er spild af tid og penge, fordi du ikke bliver en bedre projektleder af PRINCE2. Du lærer hvordan projekter KAN tilrettelægges rent styringsmæssigt (nemlig efter PRINCE2 manualen – en af tusindvis af måder at gøre det på). Men hvad hjælper det, hvis du ikke får fornemmelser for, hvad projekter især drejer sig om?\nPræcist som med kørekortet. PRINCE2 svarer til teori-delen; men der lærer du jo ikke at håndtere bilen som en ansvarlig og dygtig bilist! Hvem ville du helst køre med?\nPRINCE2 er en slags standard, og hvis man skal samarbejde er det altid en fordel at gøre det på samme måde. Det er og bør være den helt væsentlige årsag til at et firma sender folk på PRINCE2 kurser.\nSe den eksplosive vækst i antallet af certificerede her.\nMindfulness og Risici? Nyhedsbrevet fra David Hillson\n13 03 , 2014 Ingen kommentarer\nMindfulness handler jo om at koble automatpiloten fra og være tilstede i nuet og opleve rigdommen af sanseindtryk. The Risk Doctor David Hillson skriver denne gang om de risici, der ligger udenfor alfavej – f.eks de risici du selv udgør!!\n09 03 , 2014 Ingen kommentarer\nJa, det er nok ikke hver dag du lige har brug for formlen for CPI eller forklaringen på CPI eller måske at beregne CPI’et for dit projekt? (CostPerformanceIndex – en del af EarnedValueAnalysis).\nMen der er hjælp tættere på end du tror, fordi din telefon/tablet naturligvis har de nødvendige Apps – eller hvad? Måske er du på vej til en PMP eller den agile ACP? Så er der også masser af hjælp at hente.\nJeg har fundet ud af, at der er masse af slagsen, så det er kun et spørgsmål om at få fundet dem, som lige passer til dig.\nHent min oversigt her.\nKvalitet eller forretning?\n06 03 , 2014 Ingen kommentarer\nSom opfølgning på synspunkterne om HOW not WHAT her vil jeg gerne præsentere min ‘profit-tavle’ til brug for alle, som arbejder i organisationer, hvor man lever af at sælge projekter. Sådanne steder er det jo om noget vigtigt at tænke forretning ind i ethvert projekt.\nAlligevel kniber det tit med at få hævet sig op over det teknisk/faglige indhold. I denne tavle skal man anstrenge sig for at flytte projektet så langt op mod toppen som muligt. Først og fremmest med god risikostyring og gode aftaler. Dernæst ved at sikre, at enhver ændring giver penge, at betalingerne kommer tidligt og endelig ved at udfordre kunden med spændende muligheder i samarbejdet.\nPrøv at vurdere, hvordan dit aktuelle projekt passer ind.\nEt er et projekt at estimere, et andet er at annoncere…\n03 03 , 2014 Ingen kommentarer\nPå stationen i Sitges lige udenfor Barcelo na står dette skilt.\nDe der €0,08 er lidt interessante, fordi er det nu faktisk lige præcis summen af alle estimaterne? i så fald er det idiotisk, fordi nøjagtigheden kan aldrig blive så god. Eller er det moms’en lagt oveni, fordi så er det simpelthen dårlig kommunikation at beløbet ikke blev afrundet. Endelig er der den taktiske og politiske vinkel som siger, at det er for at skabe tillid til at bevillingen holder?\nLæse mere om kunsten af estimere her, her og her og måske også her.\nFødselsdag for Blog’en\n02 03 , 2014 Ingen kommentarer\n1. marts er det 7 år siden jeg started denne Blog. Det er blevet til knapt 900 indlæg eller 2-3 stk. pr. uge. Ca. 1.500 abonnerer og læser Blog’en.\nHver måned skriver jeg en lille oversigt over indlæg i den forgangne måned. I januar og februar blev det dog kun til dette ene.\nHer er de seneste 8 måneder:


Team Esbjerg kvaser FCM og vinder Super Cuppen – Ekstra Bladet\nlige nu Fem personer reddet efter kæntring 1 time siden Syv brande på én nat: - Simpelthen så sygt 2 timer siden Kryptisk melding: 'Tre dage' 1 time siden - Jeg er rasende! 1 time siden Vil genstarte 20. juni lige nu Fem personer reddet efter kæntring\nTorsdag d. 20. aug. 2015 - kl. 20:02 0\nTeam Esbjerg kvaser FCM og vinder Super Cuppen\nTeam Esbjergs håndboldkvinder vandt Super Cuppen efter sikker sejr over sidste års mesterhold FC Midtjylland.\n(Arkivfoto: Anita Graversen)\nSæsonens første titel er uddelt i kvindehåndbold, og det blev Team Esbjerg, som løb med pokalen efter stensikker sejr i Super Cup-finalen mellem sidste års mester og pokalvinder.\nTeam Esbjerg vandt torsdag aften med hele 27-19 over sidste sæsons danske mestre fra FC Midtjylland, som generelt leverede en skidt indsats.\nTeam Esbjerg kom flyvende fra start i de første minutter af kampen og bragte sig foran 5-0 efter to mål af Tove Seest. I den anden ende stod Team Esbjergs keeper Emily Stang Sando forrygende og holdt længe midtjyderne helt fra scoringer.\nSe også: Gik efter Mikkel - mistede anfører\nDer skulle gå over ti minutter, før FC Midtjylland fik scoret i kampen, da Pauline Bøgelund omsider fik reduceret til 1-5.\nEsbjerg blev ved med at klø på og bragte sig straks foran 7-1 og lidt senere 11-4. Ved pausen var esbjergenserne foran med hele 14-5 efter endnu en midtjysk scoringskrise.\nFøringen var så stor, at der aldrig kom spænding i kampen. Team Esbjerg kom foran 19-12 og senere 21-13. I slutningen af anden halvleg fik FCM reduceret en smule, men det endte med en fortjent sejr på otte mål til Team Esbjerg.


52 weeks of socks • Find den billigste pris hos PriceRunner nu »\n52 weeks of socks Bøger\n52 weeks of socksi Bøger\n52 Weeks of Socks - Laine Laine har gjort det igen - her har de samlet 52 strømpe designs og præsenteret dem i en skøn bog fyldt med fantastiske skønne og inspirerende fotos. Hvis man ikke strikker strømper i forvejen, så kommer man helt sikkert igang efter at have bladret i denne her bog. Dette er bestemt en must-have i bunken af strikkebøger. Bogen indeholder opskrifter fra følgende designere: Heidi Alander, Fiona Alice, Gina Baglia, Ainur Berkimbayeva, Katrine Birkenwasser, Karen Borrel, Sachiko Burgin, Diana Clinch, Verena Cohrs, Valentina Consalvi, Rachel Coopey, Nele Druyts, Marion Em, Lindsey Fowler, Fabienne Gassmann, Lucinda Guy, Dawn Henderson, Anja Heumann, Tiina Huhtaniemi, Caitlin Hunter, Mieka John, Amanda Jones, Joséphine & the seeds, Pauliina Karru, Isabell Kraemer, Tatiana Kulikova, Joji Locatelli, Erika López, Andrea Mowry, Paula Pereira, Rosa Pomar, Elena Potemkina, Amelia Putri, Emily Joy Rickard, Mona Schmidt, Nataliya Sinelshchikova, Marceline Smith, Minna Sorvala, Helen Stewart, Charlotte Stone, Becky Sørensen, Niina Tanskanen, Natalia Vasilieva, Kristine Vejar, Kajsa Vuorela og Mariya Zyaparova . Sprog: Engelsk D/H/B: 25/275/220 mm Antal sider: 256 eksklusive sider med skønne billeder. Omslag: Vævet bogomslag og vævet bogmærke Udgivelsesdata/udgave: 06.04.2020 / 4\nLaine - 52 weeks of Socks FORUDBESTILLING\nLaines nye, smukke bog ”52 Weeks of Socks” kan nu forudbestilles.. Den udkommer 14. Februar på Valentines dag og bogen er i den grad en smuk måde at fejre sin kærlighed til sokker på.. Bogen er fyldt op af inspirerende designs og de mest eventyrlige billeder i bedste Laine-stil. Rygtet lyder, at selv om du ikke strikker strømper, skal du regne med at få lyst.. .\n52 weeks of Socks | Laine Magazine\n52 Weeks of Socks fra Laine Publishing er et must-have , hvis du er vild med strømper og strømpestrik eller bare er en af dem, der har lyst til senere at bide skeer med strømper af den fineste og smukkeste slags. I bogen får du 52 opskrifter fra 46 forskellige og aktuelle designere. Alle modellerne af de mange strømper er nøje udvalgt af kvinderne bag Laine Publishing - de tidligere udgivere af det meget smukke og stemningsfyldte strikkemagasin Laine. Ligesom Laine bærer også denne bog præg af deres hjemland; Finland og den særlige stemning, de har formået at formidle fra landet med de tusinde søer. Bogen bliver en klassiker. En bog, vi alle vil nyde at tage frem og kigge i alene fordi den indeholder fristelser i form af både helt enkle strømper (håndterbare for ny-strikkeren) til knælange, mønstrede og komplicerede strømper, som kan dække den erfarne strømpestrikkers eventyrlyst. 52 Weeks of Socks er indbegrebet af en coffee table book med 256 sider smukke fotos af design, skønne stemningsbilleder og selvfølgelig alle i den klassiske stil, Laine er kendt og elsket for. I bogen får du opskrifter fra følgende designere: Heidi Alander, Fiona Alice, Gina Baglia, Ainur Berkimbayeva, Katrine Birkenwasser, Karen Borrel, Sachiko Burgin, Diana Clinch, Verena Cohrs, Valentina Consalvi, Rachel Coopey, Nele Druyts, Marion Em, Lindsey Fowler, Fabienne Gassmann, Lucinda Guy, Dawn Henderson, Anja Heumann, Tiina Huhtaniemi, Caitlin Hunter, Mieka John, Amanda Jones, Joséphine & the seeds, Pauliina Karru, Isabell Kraemer, Tatiana Kulikova, Joji Locatelli, Erika López, Andrea Mowry, Paula Pereira, Rosa Pomar, Elena Potemkina, Amelia Putri, Emily Joy Rickard, Mona Schmidt, Nataliya Sinelshchikova, Marceline Smith, Minna Sorvala, Helen Stewart, Charlotte Stone, Becky Sørensen, Niina Tanskanen, Natalia Vasilieva, Kristine Vejar, Kajsa Vuorela and Mariya Zyaparova . Du kan se samtlige modeller fra bogen og læse mere om hver enkelt her på Ravelry . Antal sider: 256 Sprog: Engelsk Forma...


Den frie købmands søn - ISBN 9788770702041 skrevet af Per Gammelgaard\n> Danske bøger>Skønlitteratur og digte>Skønlitteratur>Den frie købmands søn\nElvis og Cliff er de lysende stjerner på Franks himmel. Vi er i Ormslev ved Århus og 1960erne er godt i gang.\nHandelskrigen mellem købmanden og Brugsen raser. Brugsen går over til selvbetjening, og købmanden er sikker på at sejre. Kunderne foretrækker selvfølgelig personlig betjening. Frank starter OKR - Ormslev Købmandshandels Reklameradio, hvor reklamerne råbes ud i butikken mellem musiknumrene. Købmanden foretrækker Gustav Winkler og Birthe Wilke - så køber kunderne mere, men Frank spiller helst Elvis og Cliff. Men der er meget andet, der rører på sig i Ormslev.\nDer er fodbold i Snævret, og henne ved skolen tager frøken Varberg karbad bag kældervinduet. Frank vinder en sangkonkurrence, skifter navn til Frankie New og kommer på plakaten i Tivoli Friheden i Århus. Med stor succes. Indtil stemmen går i overgang. Måske kan en kastration give ham stemmen tilbage, mener Birger, der er praktisk begavet, men han skal heller ikke ind til Århus og have en realeksamen. For en realeksamen må man have for at komme frem i verden, når man er fra Ormslev.\nPer Gammelgaard har med stor humor og en god portion melankoli skildret sin opvækst i Ormslev lige udenfor Århus.\nPer Gammelgaard, f. 1948. Uddannet bibliotekar. Han debuterede i 1972 og siden er der udkommet digte, noveller og romaner fra hans hånd, senest romanen Stella(2007) og lynteksterne Svinets blik (2009).\nForfatter Per Gammelgaard


Sentura - Ikoner\nAtten portrætter af det 20. århundrede\nRedigeret af Thomas Thurah\n216 sider, ill.\nPostkort fra evigheden\nI 'Ikoner. Atten portrætter af det 20. århundrede' tegner atten europæiske forfattere "et portræt af et menneske, i hvis liv og gerning århundredet ligger nedfældet".\nSådan lød i hvert fald opgaven og for de fleste lykkes den godt. Som redaktøren, Thomas Thurah, skriver i sit forord giver de atten forfatteres indlevelse i hver sin person "et abstrakt århundrede stoflighed, og den personlige beretning et velanbragt stænk af almenhed og objektivitet".\nAf de syv danske forfatteres bidrag synes jeg bedst om Suzanne Brøggers, der overbevisende argumenterer for, at "det århundrede, Karen Blixen distancerede sig mest fra, er det, der ligner hende mest". At skønt Blixen tilsyneladende af personlig tilbøjelighed og i sin litteratur vender sig bort fra det århundrede, hun levede i – så "kom [Karen Blixens egen livshistorie] til at afspejle det tyvende århundrede".\nDet er selvfølgelig samme 'spejl-effekt', de atten forfattere oplever med deres modeller: De ser sig selv i disse ikoner. Ikoner er i den ortodokse kirke billeder af Kristus, Jomfru Maria eller helgener – og hér er disse helgenbilleder malet på spejlglas, så forfatterne kan ridse personerne op efter egne træk. Til dels, selvfølgelig; måske er de bedste portrætter netop dem, hvor 'maleren' mest har portrætteret sig selv. Et eksempel er den tysk-rumænske Herta Müllers portræt af den østrigske digter Theodor Kramer.\nKramer blev født i Wien i 1897 – og døde i Wien i 1958. Tilsyneladende var det altså et stillestående liv – men imens har to verdenskrige og jødeforfølgelser passeret byen Wien – og ikke efterladt jøden Kramer uberørt, men mærket af den tid, han var udsat for. Det er samme mærkethed og udsathed, Herta Müller selv føler.\nHerta Müller lever ikke i et fremme- og jødefjendtligt Wien, men i Ceausceaus Rumænien. Hendes fund af Kramers digte hos en antikvar-boghandler får hende til at starte essayet med sætningen: "Midt i det dårlige liv findes der gode tilfældigheder." Kramers digte er fyldte af fremmedhed, angst og lidelse – og for Müller bliver de en ven i nøden og angsten: "Jeg havde Kramers digte hængende på væggen, håndskrevne og store som billeder, jeg kunne dem udenad, fremsagde dem for mig selv, i lejligheden, i elevatoren, på kanten af fortovet, når jeg var blevet indkaldt til forhør hos efterretningsvæsenet (...)".\nHerta Müllers tekst er et indfølt portrætbillede af Kramer, hende selv – og dét århundrede, der var så fyldt af angst og eksilerede – i rent fysisk, såvel som i overført forstand. Det er det 20. århundrede, som hun oplevede det, selvfølgelig. For man ser unægteligt den samme tid i et andet lys, når det inkarneres af Walt Disney – som hos Paola Capriolo – eller af den ungarske fodbold-spiller Ferenc Puskás – som hos Péter Esterházy.\nDen irske digter Seamus Heaney skriver om sin polsk-amerikanske kollega Czeslaw Milosz. Heaney mener, at i kernen af Milosz´ poesi ligger en religiøs erfaring af, at Gud er inkarneret i Kristusfiguren – det vil sige, at det guddommelige er blevet synligt – ja, blevet menneske-ligt. Der – skriver Heaney – "har det evige og tiden krydset hinanden, og gennem dette møde har mennesker, selv om de er timelige væsner, fået adgang til en virkelighed, der ligger uden for tiden".\nDet er den virkelighed, Heaney selv prøver at nå gennem sin poesi og som han mener, Milosz´ digte kan føre een til. Og netop dén "virkelighed, der ligger uden for tiden", er de atten ikoner porte til. Både for forfatterne og for læseren - ideelt set, altså. Personligt når jeg ikke så langt gennem Henning Mortensens lange Corbusier-labyrint. Eller ad Esterházys Puskás-grønsvær. Egentlig heller ikke til tonerne af Klaus Rifbjergs Louis Armstrong-hyldest. Men de allerede nævnte essays og for eksempel Inge Eriksens om Marlene Dietrich og Antonio Muñoz Molinas om Primo Levi viser, hvad ikoner kan:\n"Takket være Primo Levi ved vi det værste om menneskene, men han er selv et bevis på alt det bedste, der kan være i os. Hvis nogen var et menneske, var det ham", skriver Molinas (med henvisning til romanen 'Hvis dette er et menneske', der kom i 1947 og er skrevet ud fra Levis tid i KZ-lejr).\nIkonet er eksemplarisk; det bliver et spejl-billede for ikke bare århundredet, men for os allesammen. Og ved at se i det spejl kan både læseren og forfatteren opleve at 'det evige og tiden krydser hinanden'. "Selv om de er timelige væsner", får de begge "adgang til en virkelighed, der ligger uden for tiden".\nIkonerne i de atten essays er eksempler på, at det religiøse optræder midt i vores 'sekulariserede' verden. De bedste af de atten portræt-billeder har – ligesom religionens kult-billeder – aura. I gamle dage blev kunsten lavet indenfor Kirkens eller religionens rammer. I dag er kunsten stadig religiøs - for så vidt, som den stadig har 'aura' og dermed kan få tilskueren til at glemme tid og sted, som vi siger – ja, 'glemme sig selv'. Og det er netop pointen: Vore liv findes hvert især i et her-og-nu – at sætte sig ud over her-og-nu´et er at befinde sig i det tidløse, evigheden eller hvad-man-nu-vil.\nDét projekt – at få "adgang til en virkelighed, der ligger uden for tiden" - er vel et af litteraturens mere væsentlige overhovedet. (Marcel Proust er een af dem, der prøver at modsætte sig tidens strøm og genfinde 'den tabte'. Ham bliver der selvfølgelig også skrevet om; glimrende, men ikke mesterligt, af den hollandske mester Cees Nooteboom). Derfor er ikonerne på sin vis ikke specielt knyttet til det tyvende århundrede – og dog.\nFor den bedste litteratur – og de bedste ikoner - giver samtidig adgang til den anden virkelighed: den, der ligger i tiden. De værste ikoner er til gengæld dem, der nok fører ud af tiden, men ikke fører til noget. De er kun af navn 'ikoner', men auraen er falsk, og deres aftryk duer næsten kun som postkort. I Ikoner er der et par stykker af dem – eller .... måske er der ikke andet. Ret beset er den slags forholdsvis korte essays vel sjældent andet end 'postkort' – men en del af dém i Ikoner er rigtignok afsendt fra interessante steder!


Vejen Idrætscenter har fokus på motions-app | Vejen | Ugeavisen.dk\nDu er her: Forside - Vejen - Vejen Idrætscenter har fokus på motions-app\nLindy Aldahl - kendt fra DR's Rigtige mænd - har været med i udviklingen af den nye motions-app. Han kommer senere på besøg i Vejen Idrætscenter. Pressefoto\nPå lørdag den 13. inviteres til event omkring app'en Fuldild. Lindy Aldahl, der er kendt fra DR, kommer senere på besøg i VIC.\nVEJEN: Idrætscentret i Vejen har på lørdag den 13. januar et arrangement, hvor der er fokus på en motions-app.\nFuldild app'en skal motivere og hjælpe flere til at være aktive og dyrke motion, uanset form og figur. Det skal være sjovt og helst gøres i fællesskab. Så op af sofaen og ud at gå, løb, cykle eller noget helt andet.\nMed Fuldild app'en - kan brugeren danne sit eget netværk, som vedkommende kan gå, løbe og træne med. Der er også mulighed for at konkurrere og samle points sammen. Med app'en handler mere om point end om tider. Hvem når først level 10?\nDer vil på dagen være konkurrencer og aktiviteter. Via en bod i Vejen Idrætscenter kan alle få hjælp til at downloade og komme i gang med app'en. Herudover vil bl.a. instruktører i motionscentret stå klar og Askov Mudeaters vil introducere de der har lyst til let at komme i gang med at cykle i naturen.\nI App'en vælger man selv, hvilken motionsform man vil træne. Brugeren kan for eksempel vælge cykling, løb, fodbold, badminton etc, og så starter man bare app'en og træner løs. Det vil sige, at uanset hvilken motionsform, brugeren træner, så samler vedkommende point sammen til din konto. Netop det at man kan konkurrer på tværs af sportsgrene, gør at alle kan være med, og have det sjovt.Fuldild App'en er udtænkt, så den tager højde for antallet af medlemmer i en gruppe. Så har du en gruppe med fem medlemmer, så kan brugerne sagtens udfordre en gruppe med 10 medlemmer, da app'en udligner pointene.\nFuldild App kan downloades til både Android og iOS.\nSamarbejde med Aldahl\nFuldild app er udviklet i samarbejde med Lindy Aldahl, som er kendt fra første sæson af Rigtige mænd på DR. App'en er lavet, så alle kan være med og konkurrere mod hinanden, eller i hold.\nHvor brugerne på andre apps kan analysere sine træningspas, tjekke sine tider og udfordre sine venner på segmenter, så gør Fuldild App'en kun en ting, og det er at samle point sammen. Kort fortalt så får man point for sine træningspas, og 20 km cykling giver X antal point, og det er uanset om du har kørt med et snit på 32 km/t eller 12 km/t.\nEr man konkurrence-menneske, så kan man måske godt synes, det lyder uretfærdigt, men tanken bag "Fuld Ild" er netop at det handler om at komme afsted, og ikke nødvendigvis på rekordtid. App'en er lavet for at motivere og inspirere alle typer, uanset form og figur, til at komme ud og motionere.\n- Vi håber, at mange har lyst til at komme og se, hvad Fuldild kan gøre for dem. Lindy Aldahl besøger snart Vejen Idrætscenter, og vil der komme med flere gode råd. Så mød op og kom i gang med app'en - vi er alle klar til at hjælpe godt i gang, udtaler Ole Jørgensen, instruktør Vejen Idrætscenter.


Langt pokker i MOL - Page 280 - Online Logbog - Motion-onlines Forum\n92,5kg efter 4750kcal\nDet var alt for dejligt vejr til “bare” at rasle rundt på diget, så jeg ville køre en tur med fartleg i stedet. Med vinden i syd (teoretisk ) var Ll Skensved-turen oplagt. Jeg tog et par afstikkerne men de 72km var næsten som normalt. Den første, var for at få fri vej til et tre-minuttersinterval. Det var unormalt hårdt for benern at holde wattene og jeg droppede nr 2. På stigningen efter Ll Skensved by fik jeg kørt et mere men der var ingen power i dem. Op til 300-310 watt føltes det normalt men derover, var den en kamp at få dem til at levere. Jeg ville ikke være stædig og køre mig i kælderen og jeg skal nok få kørt intervaller, nu arbejdet starter op igen. I stedet blev resten en tur med halvstram kæde, for at nyde en vejrmæssig heldig afslutning på ferien.\nDet er ikke vinter endnu men det nærmer sig. For at undgå det sædvanlige DOMS-helvede, der plejer at reducere cyklingen markant, bør jeg så småt begynde at lægge lidt ben-træning ind, når det ikke laver ravage. Som i dag. I morgen skal jeg trille en hyggetur med kollega og i overmorgen bliver en nuldag. Ergo god til til at ømheden kan gå væk igen.\nDesværre var jeg en kæmpe idiot og fik lavet for meget men det var herligt at få lov at presse en “rigtig” vægt. Jeg fik også lavet tåhævninger, dips og kropshævninger men ikke så meget. DSBs lille træningscenter åbnede i sidste uge, hvis jeg skulle få lyster i den retning.\n... ej træning:...\nJeg overvejer BTW også, om jeg skal deltage i HvidovreCKs vintertræning ude på Avedøre Holme. Det er nok lettere at komme ud i kulden, når der er en mødetid. Omvendt er det dejligt at nøjes med en egoist-bagskærm og ikke en masse klippe-klistre der rasler og skramler, for at tilfredsstille skærm-politet.\nNår jeg har lagt tøj på plads og sat materings-film på de nederste vinduer på soveværelsesaltanen (den gamle film er faldet halvt af), så er det styr på det. Jeg har også kværnet mig gennem de ændringerne og nyheder fra DSB og BaneDanmark, der er kommet mens jeg har været væk. Klokken 12:06 i morgen er freden forbi og så meget jeg har nydt denne ferie, skal jeg vist fremover satse mere på at få afholdt ferie og afspadsering og ikke udbetalt nogle uger som jeg ellers plejer.\n92,1kg efter 4400kcal. Omsider sov jeg som en sten\nDen sædvanlige runde med kollega - stille og roligt og en enkelt spurt. Stram kæde til og fra stedet vi mødes.\nMeget tiltrængt nuldag i morgen - mine lår er SÅ færdige\nEdited July 19 by Gregers TF\n93,0kg efter en gigantisk is og en del pizza i går.\nPlanen var at give lårene lidt ekstra ro og træne overkrop dag før arbejde. Jeg havde bare en masse indre energi da jeg kom hjem i går, så tyvstartede med kropshævninger og bicepcurl. Der gik gøgl i den men det skader vel næppe med stor volumen, selvom der røg lidt statiske hold og partiels ind i mellem de fornuftige sæt.\nHer til formiddag:\n3 sæt tåhævninger på et ben (+15, +15, BW)\n1 sæt tåhævninger på begge ben - 150stk\n2sæt fransk pres\n2 sæt floor pres\nJeg mangler lænden når træner herhjemme - jeg kan ikke finde på øvelser med bid i. Jeg tror jeg vil stikke snuden indenfor i DSB jernkælder og lige snuppe to sæt hyperextensions - min sene pause er over tre kvarter i dag. Måske skulle jeg også tage et enkelt sæt lårcurl mellem de to andre sæt.\n93,1kg efter 3650kcal i går (3075 da jeg gik i seng men jeg vågnede sulten to gange)\nEfterhånden som formiddagen blev tidlig eftermiddag, fik jeg mere og mere DOMS i mine VMO´er. De er ikke brugt, så det må næsten være inaktiviteten de ikke kunne lide. Jeg kunne ikke lide blæsten og 15/15-intervaller egner sig alligevel ikke til at blive kørt udendørs, så jeg snuppede en tur på turbotræneren. Jeg husker dem hårdere da jeg kørte dem foråret og pulsen stak heller ikke af. Jeg syntes dog at jeg hev godt efter vejret alligevel men det er nok det sædvanlige med at jeg ikke kan finde ud af at trække vejret, når jeg tænker over det.\nBagefter var lårene noget ristede men nu efter et par timer er de fine igen. Overkroppen og lægge er smådomsede lige præcis på den fede måde, hvor jeg er off men ikke hæmmet.\nJeg skal desværre til tandlæge i morgen og kollegaen har ellers fri - må se om det alligevel kan hænge sammen.\nOg ellers er der Greve Trim... jeg gider ikke på den ene side ikke at ligge i en større flok og være i vejen for bilerne men omvendt gider jeg godt at køre sammen med nogen der få mig ud af komfortzonen. Prinsessen er ikke let at gøre tilfreds\nJeg fik ikke vejet mig i morges - sikkert i “panik” over at skulle til tandlæge.\nKollegaen havde en sjælden tid til at køre om eftermiddagen. Fedt nok og det med Greve Trim kan jeg også glemme, da der er sommerpause.\nVi kørte de 70km Ll Skensveds-tur bare modsat rundt. Dejlig at tage de laaaange røvsyge stykke Køge Landevej først og så den sjovere afdeling til sidst. Jeg havde håbet at skyde nogle spurter af men han kører jo ikke så tit og vil gerne træde igennem og det er jo meget forståeligt nok, så det blev det ikke noget af. Ikke en eneste. Det sidste stykke hjem i medvinden kørte vi til gengældt hurtigere, end jeg ville have gjort alene. Der udnytter han vinden til høj fart mens jeg ikke gider hverken at cyklen hopper og danser på de dårlige cykelstier eller risikere liv og lemmer, hvis der kommer en bil på tværs fra en indkørsel.\nGarmin Connect er nede og har været det i mange timer nu, så ingen kurver.\nTrods 4375kcal (alt for meget guf til “Huset”) faldt vægten til 93,0kg (93,2 i går)\nKøreaftale med kollegaen gik i fisk og jeg satte kursen mod en gang intervaller - det var vist heldigt.\nMin plan B lød på vo2max og lidt antrit ude på diget. Men det var køligt og især vinden var kold, så jeg tænkte at Kystholmen (den gode langside på Avedøre Holme) nok var brugbar uden lastbiler, nu det var weekend. Den passer perfekt til 3-minuttersintervaller. Jeg ville først køre 4 men jeg lå 20 watt over hvad jeg plejer, havde ild i øjenene og var ikke i hegnet, så snuppede to mere. Ergo 6 x 3/2. Pga antrittene bagefter, modstod jeg fristelsen til at gå et gear op, da det begyndte at stramme til og efter det sidste interval var jeg utilpas et øjeblik, så det har nok været tæt på grænsen til sidst.\nDet var blevet lidt lunere, så jeg humpede ud mod diget og fik efterhånden liv i kadaveret igen.3 antrit ud i modvinden, vende om og 2 på vej hjem, så 5 x 6/54\nTilbage på Kystholmen og køre en spurt fra sidste sidevej og ned til svinget. Lårene var ved at være flade, så jeg fik gelé-ben 30-40 meter før min “målstreg”. Desværre fik jeg ondt af mig selv og holdt op at træde før tid.\nEn lille omvej, så jeg havde 10-11 minutters rul før min vanlige spurt på Avedøre Havnevej. Igen gelé-ben det sidste stykke men fik holdt mig stående til skiltet.\nGarmin er jo blevet hacket, så cykelcomputeren kan ikke læses af appen. Men de 40,7km tog ca. halvanden time. Min NP var lidt over 300 watt og er klar PR.\nTil den sjove side, hvis man synes det er interessant at observere hvordan kroppen arbejder, så havde jeg 20 minutter fra jeg kom hjem til jeg gik i bad, før jeg tog på arbejde. For at dampe af, havde jeg lavet gennemtræk og sjoskede rundt i underhylere. Da jeg skulle i bad var jeg også kølet af og huden kølig, undtaget lårbasserne, der stadig var ret varme, så de har alligevel lavet noget. Det blev understreget af at jeg tissede grønt på arbejde. Det er godt nok sjældent jeg gør det, efter intervaller. Lårene føles underligt nok ikke helt så medtagede som jeg havde frygtet men så har jeg fået DOMS i læggene i stedet.\nMen virkelig fed træning. Det virker klart bedre at jeg nusser rundt på diget/Holmen end at lave fartleg ude på de rigtige veje. Og dejlig omsider at få spurtet ud over kanten. Men som jeg har skrevet før: Jeg bør sætte sommercyklen i turbotræneren og se om wattmåleren er stået af.\nJeg sov omkring midnat men blev vækket af naboens hæsligt støjende venner der smækkede med hoveddøren, hver gang de skulle ud og ryge og stod fuldesnakkede lige foran min hoveddør. Det var værst de de kom omkring 2:30 og da de gik ved 6-tiden. Ca kl 9:15 blev naboerne uvenner og vækkede mig, så jeg stod op. 91,9kg efter 3625kcal i går — ganske rart efter en irriterende nat.\nBenene er lidt træge men er set værre. Jeg skal dog møde allerede kl 11:16 og nåede derfor ikke en kontroltur på turboen.\nHar lavet et sæt dips, kropshævninger, mavebøjninger og i en pause på arbejde render jeg lige i kælderen og snupper et sæt hypers, lårcurl og et sæt skulder eller to. Bare så muller-gryden står og simrer\nVægt 100gram ned efter 3400kcal.\nLårene OK, jeg kunne måske godt fornemme at jeg gik til vaflerne i forgårs og de ikke var 100% på toppen endnu men Ikke så meget at det ville genere.\nBanecyklingt. De var tyvstartet med opvarmningen og kort efter mødetid, hvor jeg kom på banen, gik den over i en gang progressivt. Heldigvis ikke for fuld roulade.\nFørste interval var cykelløb på 6 minutter plus 5 omgange. Et par ryk undervejs men spiseligt. Da der er to en halv omgang tilbage sidder jeg næstforrest. Det er normalt noget skidt så tidligt men ham foran tog en dingerføring og afleverede mig i front med lige under en omgang. Jeg holdt trykket med et øje over skulderen så jeg kunne spurte men jeg blev aldrig angrebet.\nNæste interval var pointløb på 16 omgange med spurt på hver anden. De første to er jeg ikke med i men så er jeg pludselig i en gruppe på tre mand. De første spurter kører efter at de fører en halv omgang hver og så er jeg forrest på den sidste og lukker evt angreb ned. Den ene blev træt af den leg og satte tempo i sin føring (og satte den anden af). Men nu jeg lå på hjul af en presset mand, var det overkommeligt at spurte fra ham. Når jeg lå forrest satte jeg farten ned, så jeg var nok lidt irriterende.\nDernæst en teknikøvelse, hvor vi skulle køre tæt på hinanden\nOpdeling i 3-mands-hold og køre 3 x 3/3 - det føles underligt i bane-kadence når man er vandt til landevejen.\n10 minutters afrulning.\nJeg satte års-PR i maxpuls men det føles alligevel ikke som en rigtig hård dagl. Tur med kollega er derfor også flyttet fra onsdag til i morgen, hvor vejret skulle blive bedre. Jeg håber han ikke kører ren tons igen men vi kan lægge nogle spurter ind.\nGarmin er stadig hacket, så heller ingen data i dag.\nVægten 100 gram op efter 3525kcal\nUff... en af de dage, hvor man blive mindet om at man er ved at være et gammelt røvhul. Lone Dybkær skal bisættes og både Erik Münster og Bent Fabricius-Bjerre har forladt denne verden.\nMan spræller og fægter for at holde manden med leen på afstand, så en tur på cyklen (den korte runde) med kollegaen. Umiddelbart var der gået tons i den men så ville han alligvel spurte på en bakke og lidt efter fik vi også kørt en skiltespurt, så det var fint. Da han var hjemme, kørte jeg selv om omvej hjem. Nyt vejarbejde på Ring 3 og et nyt sted at fare vild, da man ikke fuldfører skiltningen ved omkørslerne. Fik flettet lidt supra-vo2max ind mellem nogle lyskryds og kom hjem med trætte stænger efter de 64km.\nDet kalder på en hviledag i morgen, så jeg snupper lidt lidt tåhævninger inden jeg hopper under bruseren, finder en kæmpekage og kører op til min onkel.\nGarmin stadig nede........\nEdited July 28 by Gregers TF\nPå 28.7.2020 at 14:19 , Gregers TF skrev:\nHmmm, sikker? Min har da været oppe de sidste par dage.\nDen er åbenbart delvist oppe. Jeg får ellers en orange “popup” om at det ikke virker men den har lige nu opdateret min testtur på turbotræneren. De ældre ture kom først da jeg slukkede og tændte igen og den sender den dem hverken til Strava eller TrainingPeaks men Endomondo er fuldt opdateret\nDet kommer nok senere og gør det ikke, så bryder min verden ikke sammen.\nVægt uændret trods kager i går - der kommer nok en regning i morgen, så\nFor 3-4 uger siden var kæden på cyklen slidt lidt under grænsen på kæde(slitage)måleren. I dag gik den helt i bund, så efter at lidt husalfe-arbejde, skiftede jeg kæden og fik rengjort cyklen. Så satte jeg den på hjemmetræneren og byggede et lille testprogram.\n100w og 200 watt i 1 minut og så 300, 400, 500 og 700wat i 20 sekunder med lidt pause imellem.\nI starten viste min cykel lidt over 5 watt mere en turbotræneren. Der er usikkerhed på begge og cyklen måler i kranken før effekttab i drivlinien, så alt så fint ud. Efter de 700watt dansede tallene om hinanden og var mere ens end før.\nI hvert fald, så er det formhop jeg oplevede for et par uger siden helt reelt. Jeg bør vel næsten være glad for at jeg flækkede menisken sidste vinter og stoppede med at køre i klub og nu selv styrer både “ture” og især “træning”. Selvom det er ganske uvidenskabeligt skruet sammen, virker det åbenbart bedre nu.\nDe sidste uger har dog udløst en ny “problemstilling”:\nIndtil nu har min kondition altid været den begrænsende faktor. Kun sjældent (udover v spurter) har jeg kunnet få reelt ondt i benene - både på cyklen og DOMS efterfølgende.\nMen nu er stængerne ikke overlegne mere og udover at de niver når de er pressede (det tænker jeg er HELT uproblematisk), så kan jeg nu også køre DOMS i dem. Helt reel DOMS, ligesom efter squat mm. Det har jeg aldrig kunnet før. Så pludselig kommer der en ny spiller på banen hvad angår restitution og hvor hård jeg skal køre mig i hegnet. Med lidt erfaring, finder det vel et niveau der er passende.\nEdited July 29 by Gregers TF\nDet sejler og det accelererer ligesom Coronaen. Nu må jeg lige give mig selv et los i rø... og komme på sporet igen. Især de sidste 2-4 dage har især kost og søvnen været under al kritik. Vægten er over 93kg og jeg har sovet alt for lidt.\nMen jeg kom dog på cyklen. Ikke som planlagt men en lille time:\n9 antrit og 5 x 30/30 kamikaze-style. Det var jeg dog slet ikke klar til hverken mentalt eller i benene, der var helt slukkede efter to hviledage.\nHeldigvis er jeg i skrivende stund på vej på arbejde, så kan kosten i hvert fald komme på plads. Så jeg skal jeg bare have søvnen med (og se at få gang i hollandske som også har ligget brak).\n92,6kg efter 3575kcal.\noppe før 7 for at nå at køre en tur i det dejlige vejr, før jeg skulle på arbejde. Planen var at køre kl 8 men den blev 8:30, så der var liiiidt panik med at nå det hele og komme ind og møde. Det blev 76km tonserur og det ret dejligt bare at blæse igennem. Jeg kørte dog lidt fra grænsen, for hvis jeg pludselig gik kold ville jeg komme for sent på arbejde. Men fed tur og er alligevel rimelig brugt.\nVægten faldet 100g efter 4450kcal i går\nIngen cykling men en gang hjemmestyrk:\n3 sæt tåhævninger på et ben (1 ste m BW og de næste 2 med 18kg) og derefter 100reps på begge ben+18kg\n3 sæt “hack”-squat (BW, BW, blå elastik)\n2 set rotator cuff\nJeg har købt en hund. Og et skateboard. Hunden kunne jeg ikke lide men skateboardet virker fint til at hvile imod og lade det rulle på væggen, så squat-bevægelsen ligner hack-squat.\nEfter jeg skiftede pedal-system har jeg stadig en tendens til ondt i venstre knæ. Efter mit formhop er det blevet noget mere mærkbart, så jeg skal nok prøve at vinkle foden med en kile og/eller hæve sadlen.\nJeg vågnede også i dag med lidt periodisk ømhed. Efter jeg styrketrænede har der intet været, heller ikke nu hvor jeg har kørt lidt tog og knæ og ben ikke altid er vinklet særligt ergonomisk under førerbordet, når dødmandspedalen hele skiftes skal trædes på men ikke pedalen til bremsesand og køre/bremsehåndtaget også skal ligge godt i hånden.\nVægten 200g ned Til 92,3kg efter 3475kcal\nOptakten til banecykling kiksede, da mit vanlige slumreanfald tog magten ved 17-tiden og jeg gik i seng. Jeg vågnede kl 18 og skulle på banen kl 19 og også lige have mad og pakke. Det lykkedes men desværre var de igen begyndt at varme op før tid, så det blev en fæl koldstart, da jeg kom ind sidst i opvarmningen. Allerede efter få minutter lå jeg med 47-48. Det dykkede lidt til 45 men så kom der en frisk mand i front og vi lå med over 50. Sådan kan jeg sgu ikke varme op og i det hele taget er det lidt for friskt til mine evner, så jeg måtte desværre trække ud af rækken.\nTræneren var ikke glad for måden at varme op på og der blev løftet en pegefinger - tak for det!\nFremmødet var desværre sådan, at jeg røg op i gruppe 1 som det tynde øl.\nFørste interval var 30 omganges progressivt. Farten var næsten konstant men det gik an.\nHerfra gik det galt. Opdeling i tre-mandshold og vi skulle køre 12 omgange med 2 moderate føringer, en hurtig og så all-out til sidst. Udgangstempoet var 47-48, på anden føring lå vi over 50, så jeg bakkede ud i utide for jeg ville aldrig kunne følge med hvis de sattes farten 3-4 op. Bagefter viste det sig så at de satte farten ned, da de ikke kunne indhente holdet foran.\nDenne gang en lidt mere regulær skideballe over ikke at køre som der var meldt ud.\nNæste tur med klar ordre om en rolig start og kun 9 omgange. Som dårligste mand på holdet blev jeg sendt forrest (før sad jeg i midten) for at køre den langsommeste af all-out-omgangene. Denne gang gjorde vi som vi skulle, bortset fra at ham foran mig burde begynde at trække tempoet op sidst i sin føring. Det gjorde jeg så og er åbenbart så meget sprinter, at selvom jeg ikke trådte igennem så fik jeg sat de andre ret meget af.\n5 minutters fri rul på banen før vi kørte udskilningsløb. Fra start sad jeg og hyggede i indersporet og der blev jeg også spærret inde og udgik allerede som nummer fem, uden på noget tidspunkt at have fået pulsen op. Det er en del af charmen med udskilning, når man satser for længe.\nSå et handicapløb på 6 omgange. Jeg fik det største forspring på 150m. De to næste fik hhv 130 og 120m. Og vi fandt et fint samarbejde. Der må være gået taktik i den omme bagved, for vi holdt hjem til mål. De to andre må have brændt tændstikker for at lukke hullet op til mig, for jeg havde føring på sidste omgang og holdt hjem uden at forcere ret meget.\nTil slut et kvarters fri afrulning. Roligt på blå streg eller hurtigt på sort - frit valg. De andre gange har der været pæn aktivitet på den sorte men i dag var den tom. Jeg kørte så for mig selv på den blå og når gruppen var ved at indhente mig, dykkede jeg ned på sort i et antrit. To på ca 200 meter og et lidt kortere i midten. Så fik jeg taget lidt revanche for de antrit jeg missede i udskilningen.\nDet er ikke helt så sjovt, når man sidder som den dårligste. Især ikke når træneren har sat mig på midterholdet i grp 1 fordi jeg er sprinter-ish som intervallerne burde være og de andre ikke kører dem som udmeldt. Så falder jeg jo fælt igennem. Men selvom det gik lidt i kage, så var det fint alligevel.\n40+ i opvarmning Så ER man igang!\nTror snart jeg skal forbi og hygge med dig en mandag, mangler bare lidt power i benene... og har også lidt travlt, men burde kunne lade sig gøre en enkelt dag :-)\nIøvrigt, hvad var det nu for nogen håndvægte du købte og fungerer de godt?\nKnægten har fanget lidt interesse for lidt lowkey BB og jeg overvejer at give ham nogle håndvægte.\nFor mig er det en elendig måde at varme op på, når det går så hurtigt fra start men folk er forskellige og hvad der er for hurtigt for mig, er passende for andre. Selvom du mangler power i benene, river du mig jo rundt alligevel\nHvis der ikke sker noget uforudset er jeg derude alle mandage i denne måned, da jeg har plattet mig fri på dem. Herefter begynder arbejdet at genere men så starter den normalt træning vel efterhånden også op???\nHåndvægtene er dem her https://www.abilicaonline.dk/salg/haandvaegte/mx55-justerbare-haandvaegte-inkl-stativ/?utm_source=Kelkoo&utm_medium=cpc&utm_campaign=MX55+justerbare+håndvægte+inkl.+stativ+-\nDe fungerer fint. Havde jeg haft en bænk til bænkpres, skulle de nok have været tungere men det har jeg ikke og så havde springet i vægt også været større. Dejligt at stativet er med, så de ikke roder rundt på gulvet.\n91,7kg efter 3625kcal\nEftersom min DOMS i lår og lægge blev fornyet/forstærket af banecyklingen, har jeg valgt en nuldag i dag.\nUdover at jeg skulle i vaskekælderen, har jeg hygget med lidt hollandsk. Det har ellers ligget ret stille men de sidste dage har jeg haft lyst til at komme videre - det er OK. Det er kun for sjov og skal SKAL være for sjov og hyggeligt - gezellig\nSenere i dag skal der post-it-lapper på mit indbo med det hollandske ord, om det er de/het (modsvarende en/et) og hvad endelsen er i flertal.\nJeg har fået aktiveret mit nye VISA-kort og ændret de aftaler, hvor der trækkes på det.\nJeg har brugt tid på at finde en robotstøvsuger/gulvvasker og der er mange!!!! at vælge imellem, så der er jeg lidt forvirret. Og også nærig - men det skal jeg ikke være her.\nJeg har fået nye øjenkrykker og eftersom de er noget stærkere end de gamle, er området hvor de stiller skarp også sværere at ramme, så det har jeg passende også fået øvet.\nSå i dag er træning slet ikke interessant men i morgen skulle jeg gerne komme en lille tur på landevejen før arbejde.\nEdited August 4 by Gregers TF\nrobotstøvsuger/gulvvasker: Er det ikke stadig en teknologi der lover mere end de leverer? Synes ikke jeg var imponeret sidst jeg ejede en Roomba.\nVi får se. Jeg har lige hentet en Roborock S5 max.\nHer er kun lakerede trægulve og hverken børn, kæledyr og der går 2-3 år mellem her kommer besøg, så jeg tænker at opgaven ikke er lige så udfordrende som andre steder. Jeg gider dog ikke rode med den nu efter bore/banketid og jeg skal også rykke lidt “skrammel” ud på altanen,, så det bliver først på torsdag.\nJeg kommer dog stadig til selv at fjerne kædesnask fra gulvet - det er jo noget sejt stads men heldigvis kun ved kædeskift eller rengøring af cyklen efter en regnvejrstur, mit soveværelsegulv bliver udsat for den slags.\nDu må lige smide en anmeldelse om et par måneder :-)\n92,5kg efter 3475kcal.\nSom skrevet ville jeg cykle før arbejde. Det passede med tiden hvis jeg stod op kl 8. Men det kan jeg bare ikke. Normaltid kl 7/sommertid kl 8 er jeg i en eller anden sovecyklus, så jeg har ekstremt svært ved at vågne. Jeg ved det godt og var en idiot, at jeg ikke satte uret til 7:40 i stedet.\nJeg tågede sløvt rundt uden energi da jeg omsider kom op og da der var regn på radarkortet (viste sig at være falske ekkoer), kom jeg ikke ud. Jeg havde fået sat en kile under venstre klampe og hoppede på turbotræneren (med sommercyken i) for at køre lidt 40/20. Hurtigt føltes benene meget uens i længden, så steg af og fik sat to modsatretterede kiler under højre klampe.\nMen nu var sadlen for lav og skulle rettes op. Højere sadel = sadel længere tilbage, så jeg flytte den lidt frem men så tiltede den forkert og højden skulle så justeres igen. Armen.... jeg tror jeg fiflede med 1/3 mm frem og tilbage, før det omsider føltes rigtigt igen. Kæft jeg er åbenbart en hysterisk primadonna - jeg vidste ikke at det var SÅ slemt.\nJeg nåede så ikke reel træning men snuppede et sæt kropshævninger, dips, skulderpres og rotator cuff.\nHåber det bliver bedre med cykling i morgen, selvom vi har slukket for vandet igen-igen.\nEdited August 5 by Gregers TF\n91,2 efter 3175 ckal.\nEn af de dage... altså uden noget er RIGTIG slemt men bare irriterende.\nVandet lukket fra 9-13 - dvs der var åbent allerede lidt i 12, så jeg lige kunne få en hurtig skyller, før jeg fik lavet en ekstra synstest pga højt tryk i øjnene. Over en halv times ventetid og svaret kommer pr telefon - jeg afskyr at tale i telefon og den ringer altid når jeg kører tog og det ikke er tilladt at tale i den.\nForinden havde jeg gjort klar til støvsugeren incl tømt tørrestativet med 4 cykelhandsker. Jeg ville cykle efter synsprøven - selvom jeg er kommer dertil at det helst skal være om formiddagen, for jeg gider ikke rigtigt når dagen først er gået i gang. Men nu var der kun 3 handsker. Jeg ledte over en time, før jeg opgav og besteg jernhesten.\nSadlen var for høj. Også efter noget tid. Benene var totalt visne. Wattmåleren var en fedterøv og broen til Amager plagsom. Hvis jeg kortede turen af, ville jeg måske kunne nå i Heino og købe nye handsker - nødhandskerne var flækket ved tommeltotten og elendige at have på. 2 x vo2max på diget og de gik også hjem men det var en kamp og der var ikke til flere.\nVar i Heino 5 min før lukketid. 2 par handsker købt - dem jeg plejer at køre i var udsolgt.\nStøvsugeren skulle kobles på WIFI men min router sendte på de forkerte bånd og det tog lidt tid, før jeg fik den til at skifte over (trykknap uden feedback). Kanten til gulvradiatoreren ud til altanen var ikke høj nok til at holde støvsugeren tilbage og den kørte fast i rillerne, så der måtte jeg lave en mur, mens den scannede stuen. Den sad også fast bag min “morfarstol” men ellers gik det fint. De to steder klares med nogo-zoner.\nSjovt at se som den blev lidt forvirret, da jeg alligevel fjernede badevægten fra gulvet, efter den havde grovscannet soveværelset men den fandt ud af det.\nDa jeg bar den op i stuen fra soveværelset, skiftede app´en lokale med det samme. Det er sgu lidt snildt. Også så kan Siemens alligevel ikke få et styresystem til 4 milliarder til at køre et S-tog bedre end et barn på 10år der ikke har prøvet det før, ville kunne. Det er sådan noget jeg bare ikke forstår.\nDa jeg satte min “mur” på plads, fandt jeg den manglende handske.\nKlokken er ikke engang 10 og det er allerede mørkt.\n92,7kg efter 3500kcal.\nDen sædvanlige korte runde med kollegaen og en lille omvej hjem for en spurt på Avedøre Havnevej. Godt bid i benene på vej ned til ham. Han var dog helt off, da konen (med den brækkende fod) er små-debri, bilen driller og de havde 17 grader i deres 11.000 kronernes køleskab, hvor garantien lige er udløbet.\nJeg ville have lagt nogle spurter ind men vi fik snakket en masse i stedet og det er også vigtigt.\nMen jeg trænger til spurter. Som sprinttræneren sagde.... når FTP´en går op går sprinten ned. Det passer vist meget godt. Jeg kan med nød og næppe vride den over 1500w og over lidt flere sekunder er det også ret ringe. Det skal have noget fokus - ikke al fokus men det er blevet syltet al for meget, i begejstringen over at march-tempoet er øget og kollegaen ikke har gidet sprinte her på de seneste.\n52,5km i dag.\nEdited August 7 by Gregers TF


Hvad kan en audiolog - jacobshc.dk\nDygtige audiologer hos Jacob's Hørecenter\nHos Jacob’s Hørecenter har vi dygtige audiologer, fordi vi har fokus på faglighed og høj kvalitet. Derfor får du hos os altid en betjening af en faguddannet audiolog.\nVores personale bliver løbende efteruddannet, så du kan være tryg ved, at vi er opdateret på den nyeste teknik.\nLæren om audiologi\nVores øvrige personale i klinikken er ligeledes opdateret i at håndtere et høreapparat, så de altid kan være behjælpelige, hvis du kommer ind og skal have hjælp til eksempelvis udskiftning af et batteri.\nHos Jacob’s Hørecenter er det vigtigt, at du altid føler dig godt modtaget – og det hvad enten du ringer til os eller henvender dig i vores klinik.\nVi lægger derfor stor vægt på personlig, hurtig og god service.\nDu får hurtigt en tid til en høreprøve, og du får hurtigt svar, hvis du henvender dig til os på mail eller ringer udenfor vores åbningstid.\nHos Jacob’s Hørecenter er du i gode hænder, og det skyldes vores dygtige og kompetente personale.\nI receptionen bliver du mødt af vores dygtige assistenter.\nNår du skal have foretaget høreprøve, juseringer m.m i forbindelse med dit høreapparat, så er det vores tekniske audiologer, som tager imod dig.\nFå lavet en høretest\nDet første skridt til at få et høreapprat, er at du erkender, du har et høretab. Og det er for mange den svære del. Tekniske audiologer er uddannet til at hjælpe dig, dels med at lave en høretest på dig, og dels til at hjælpe dig videre i livet, som bruger af høreapprater.\nLÆs mere om hørprøve


MGP Series - Funktioner - Mixers - Professionel Audio - Produkter - Yamaha - Danmark\nNår det gælder lydteknik og livelyd, så står én ting klart - der er ikke noget der overgår varmen og musikaliteten i analog lyd. Ved at implementere state-of-the-art digitalteknologi i udviklingen af vores bedste professionelle udstyr har vi kunnet skabe MGP - det nyeste trin på den evolutionære stige af kompakte professionelle mixere.\nPreamp'en er der hvor det hele starter i en mixer, og allerede bliver en stor del af kvaliteten og karakteren af dit færdige mix skabt. Da dette første skridt er så utroligt vigtigt, har vi udviklet den fedeste, lækreste og varmeste preamp. Vores nye D-PRE mic preamps. Oprindeligt er den skabt til vores high-end indspilningsudstyr, hvor der ligeledes er brug for den Klasse-A inverted Darlington-kredsløbsdesign, der består af flere paralelle lag for at give mere kraft med lavere impedans. Dette betyder at alle karakteristika i din lydkilde bliver viderebragt med en fyldig, naturlig bund og lækker, brilliant top. Du kommer til at genopleve din favoritmikrofon eller -instrument, når du med D-PRE fanger det hele, så du ikke bare kan høre, men også føle det. D-PRE har selvfølgelig 48V phantom på alle kanaler og med disse preamps opnår MGP-mixerne en lyd, der er helt uden sammenligning i kompakte mixere i dag. Helt klart i en klasse for sig selv.\nAlle ved at vintage EQs lyder godt - men ikke alle ved hvorfor. Under udviklingen af de innovative VCM (Virtual Circuitry Modeling)-effekter, som vi bruger i vores professionelle high-end digitalmixere, fokuserede vi meget på at genskabe den varme og musikalitet som de klassiske vintage-EQs besidder. Gennem denne proces, hvor vi genskabte nogle af de mest efterspurgte EQ-moduler fra fortiden, opdagede vi en karakteristisk ""X-form"" i frekvenskurverne, som var et unikt kendetegn ved disse enheder, og som skulle vise sig at være en hjørnesten i arbejdet med at kopiere denne vintage autencitet. De er mere end blot et værktøj til at tweake lyden - med den præcise respons og stejle shelving-EQ kurver, bliver X-pressive EQ et meget effektivt værktøj til at forme lyden og EQ kan spille en større rolle end nogensinde i det færdige mix.\n1-knaps kompressoren er oprindeligt en Yamaha innovation, som nu er blevet en populær feature på mange kompakte mixere, og med god grund. Disse intelligente kompressorer tilpasser sig mange forskellige lydkilder, blot med et enkelt drej på en knap. Ingen besvær med kabler og patching af outboard gear. MGP-serien har vores nye, opgraderede 1-knaps kompressor, som har LED-indikator, så du visuelt kan se hvornår kompressoren går i aktion på hver kanal.\nDe integrerede rack-ører gør, at MGP er perfekt egnet til både installationer og transportable setups, hvor mixeren kan sidde trygt beskyttet i et rack. De er holdbare og lækkert designet, og giver dig muligheden for at vælge mellem rack- eller bordplade-anvendelse uden besvær.\nDu kan uden problemer sætte din MGP-mixer i stik hvor som helst i verden, sålænge forsyningsspændingen er 100-240V. Dette betyder samtidig, at MGP-mixerne ikke så let lader sig påvirke af en svingende spænding, som ellers kan give problemer eller ligefrem beskadige udstyr. Den interne strømforsyning gør det samtidigt nemmere at montere mixeren alle steder, idet man ikke skal have besvær med en ekstra klods, man skal have med rundt og finde plads til.\n2 digitale effektmaskiner\nMGP-serie mixerne har to separate effektmaskiner i studie-kvalitet. De leverer en sublim lydkvalitet med simpel, intuitiv betjening. Yamahas high-end REV-X rumklang giver tre meget musikalske og naturlig klange i høj opløsning: Hall, Room og Plate - for første gang i nogen analog Yamaha-mixer. Herudover er der 16 avancerede Yamaha SPX-effekter med justerbare parametre. Begge processorer kan bruges samtidig, og giver masser af muligheder for at farve og forme din lyd.\n- Integrér dine Apple-enheder i dit MGP-setup - Som svar på den voksende efterspørgsel for kompatibilitet med iDevices, tilbyder MGP mere end blot simpel afspilning. Med en enkel forbindelse bliver dit Apple-device til en fleksibel controller, som giver dig mere detaljeret kontrol over din MGP-mixer. - MGP Editor MGP Editor er en gratis App, der giver dig yderligere kontrol over din pults DSP-indstillinger via din iPod/iPhone. Med simpel og intuitiv grafik, lader MGP Editor dig betjene mange parametre i REV-X og SPX effekterne, såvel som Hybrid Channels Priority Ducker, Leveler og iPod/iPhone afspilnings indstillinger. - Højkvalitets digital afspilning MGP-serie mixerne kan også oplade din iPod/iPhone og samtidig afspille digitalt og dermed i meget højere kvalitet en med en almindelig analog forbindelse. * MGP Editor kan downloades gratis fra Apple's App Store. * Apple, Apples logo, og iPad er registrerede varemærker tilhørende Apple Inc., registeret USA og andre lande.


Klaus Riskær anklages for uetisk markedsføring - politiken.dk\nKlaus Riskær anklages for uetisk markedsføring\nKlaus Riskær Pedersens firma CopyGene har sendt et brev til 2400 norske gravide med information om stamceller. »Uetisk markedsføring«, lyder kritikken.\nKlaus Riskær Pedersen har svært ved at forstå den norske kritik. - Arkivfoto: Thomas Borberg\nKlaus Riskær Pedersen har svært ved at forstå den norske kritik. - Arkivfoto: Thomas Borberg Foto: Borberg Thomas\nDanmark 13. dec. 2004 kl. 16.12\n»Husk at opbevare dit barns stamceller«.\nMed den overskrift og en henvisning til firmaets hjemmeside har Klaus Riskær Pedersens stamcellebank CopyGene i et brev henvendt sig til 2400 norske gravide kvinder.\nOg det har fået beskyldninger om uetisk og aggressiv markedsføring til at fyge mod det danske firma.\nLederen af Norges Gynækologiske Forening, Kjell Salvesen, mener, at brevet presser de gravide ved at spille på, at »det er nu eller aldrig«.\nDen norske kritik finder opbakning i Danmark. Dr. med. Kamma Bertelsen, der er medlem af Det Etiske Råd, er stærkt kritisk over for markedsføringsmetoden.\n»Man ved ikke en snus om det. Det er lige som at få kuponer ind ad døren fra det tyske lotteri, hvor man bliver lovet millioner. Det er at trække penge ud af godtroende forældre, og jeg mener ikke, at det er pengene værd«, siger hun til Ritzau.\nKlaus Riskær Pedersen forstår ikke kritikken.\n»Vi har lavet et testbrev, og så er folk gået helt i koma. Vi sendte sådan set bare et meget høfligt brev, hvor vi - uden salgsmateriale - gjorde opmærksom på, at der var noget, som de måske skulle overveje og at de kunne se mere på vores hjemmeside«, siger ejer og leder af CopyGene, Klaus Riskær Pedersen til Ritzau.\nKlaus Riskær Pedersen forstår i øvrigt ikke den norske opstandelse. Den er usaglig og bygger på manglende indsigt, og hvis folk ikke synes, at det er rimeligt, at de får et brev, så kan de bare smide det i skraldespanden. Ifølge ham er der altid bump på vejen og uro, når man forsøger sig på et nyt område.\n»Det hører med til de almindelige begyndervanskeligheder, når man laver grænseoverskridende virksomhed i et nyt teknologiområde. Men dårlig omtale er bedre end ingen omtale, fordi det sætter debatten i gang. Og det er debat, vi har brug for«, siger han.\nHan bedyrer dog, at der ikke er nogen planer om at sende breve ud til gravide danskere.\n»Vores markedsføring i Danmark er på plads, så det behøver vi ikke«.\nProblemer i Danmark og Sverige\nDet er ikke første gang, at CopyGene er i søgelyset på grund af markedsføring. I september blev en tv-reklame i dansk tv fra firmaet kaldt »usmagelig« af formanden for Det Etiske Råd, mens et andet medlem af rådet mente, at reklamen spillede på forældres angst for, hvad der kan ske deres barn.\nOgså i Sverige har firmaet fået opmærksomhed, fordi der på CopyGenes hjemmeside reklameres med et samarbejde med en række hospitaler, der alle har afvist, at et samarbejde eksisterer.\nTilfældet i Sverige bygger på en »oversættelsesfejl., siger Riskær.


Ejerlejlighed - 6000 Kolding - Østerbrogade 51, 1.\nCentralt beliggende lejlighed med flot udsigt til Koldinghus\nRummelig 3 værelses med egen altan\nCentralt beliggende 1. sals lejlighed med kort afstand til midtbyen, uddannelsessteder, indkøb og offentlig transport.\nLejligheden er placeret i bygning fra 1939 som fremtræder med en flot gulstensfacade og godt trukket tilbage fra vejen. Lejligheden ligger øverst og ellers er det en lejlighed mere i bygningen og fælles kælder samt have. Bygningen er også med nyere vinduer og et godt solidt tegltag.\nSelve lejligheden byder på stort repos med plads til sko og overtøj. Deruodver byder lejligheden på en rummelig entre, et velholdt køkken i lyse elementer, badeværelse med klinker fra gulv til loft, et godt stort soveværelse med skabsvæg og 2 stuer ensuite. Via den ene stue er der udgang til altan og fra den anden stue kan man nyde den flotte udsigt over midtbyen og Koldinghus. Med de 2 gode stuer, så er der også mulighed for at gøre lejligheden meget delevenlig.\nUdover selve lejligheden, så har man også et rigtig godt loftsrum. Et loftsrum som kun tilhører denne lejlighed. Rummet er med fuld gangbro og der er godt med plads til opbevaring.\nHer er også fri afbenyttelse af haven og har man 2 biler, så er der også gode parkeringsforhold på grunden.\nKom og oplev denne dejlige lejlighed.\nekskl. ejerudgift 3.546 / 3.077 kr.\nTilbehør Elektrolux køleskab - fra 2008\nVoss el-komfur - fra 2003\nElektrolux emhætte - fra 2005\nSIemens opvaskemaskine - fra 2002


billig MEKANIKER Erslev - Spar 50%\nHvad koster en mekaniker i Erslev? Vælg kategori, Tjek prisen, Og få et tilbud\nMorsø Electro, 7950 7950 Erslev Få et tilbud !\nErslev Autoværksted/Henning Bundgaard, 7950 7950 Erslev Få et tilbud !\nAutoværkstedet Øster Jølby ApS, 7950 7950 Erslev Få et tilbud !\nTk-S Auto, 7950 7950 Erslev Få et tilbud !\nSundby Autoværksted Jøgvan Hyldig, 7950 7950 Erslev Få et tilbud !\nSøger du en dygtig og billig mekaniker i Erslev, så brug vores system til at opnå de bedste priser. Du sammenligne og indhente flere tilbud fra mekanikere i Erslev på én gang.\nMekaniker Erslev tilbud\nTilbud fra mekanikere i Erslev finder du her. Opret din opgave, og inden længe vil du modtage de første bud pr e-mail. Prisen for at få bilen på værksted, variererer enormt meget, så det kan godt betale sig at hente flere priser fra forskellige mekanikere i Erslev. Find din mekaniker Erslev ved blot få museklik, og få flere tilbud at vælge imellem. Servicen koster ingenting og er uforpligtende.\nBillig mekaniker Erslev\nEn billig mekaniker Erslev vil de fleste foretrække, frem for en dyr. Men man skal huske, at prisen er ikke alt og det kan også blive for billigt. Ofte kan det være svært for en læmand at vurdere om arbejdet er udført korrekt, og derfor kan man læse anbefalinger og bedømmelser fra andre brugere af sitet. Når du ser tilbudene fra de forskellige mekanikere, kan du altså læse hvad andre kunder i Erslev har oplevet hos samme mekaniker. Så det handler ikke blot om at finde en billig mekaniker i Erslev, men også en med anbefaling og gode bedømmelser.\nVi tilstræber selvfølgelig, at mekanikeren skal være så tæt på Erslev som muligt. For at holde nogle attraktive priser, får man dog ofte tilbud fra mekanikere lidt uden for byen også. De fleste har ikke noget imod at køre 10-20 kilometer, for at komme til den rette mekaniker. Få bl.a tilbud fra.\nMC Mekaniker Erslev, (Motorcykelmekaniker)